
FELHŐBEN 
A DYNAMICS 2011 


PIACRABLÓ TÁBLAGÉPEK 
Az IDC elemzése szerint 
a személyi számítógépek piaca 
a vártnál kisebb mértékben bővült 
2010 negyedik negyedévében. 


CES 2011, LAS VEGAS 


ELADÓ NOVELL- 

SZABADALMAK 

Két hónappal a vételi szán- 
dék első bejelentése óta újabb 
részletek merültek fel a Novell 
szabadalmi csomagjának eladásával 
kapcsolatban. 


NŐ A DIGITÁLISTÉVÉ-PIAC 

A legnagyobb magyaror- 
szági műsorterjesztők hálózatában 
a tavalyi év novemberében 31 ezer- 
rel 1,385 millióra nőtt a digitális 
televíziózásra előfizető háztartások 
száma — derül ki a NMHH gyors- 
jelentéséből. 


NEM CSŐD, CSAK 

ÁTALAKULÁS 

2010-ben felgyorsult 
a cloud computing elfogadottsága. 
Ahogy a felhőalapú technológiák 
és a szállítók érett korba lépnek, 
egyre több vállalat teszi le voksát az 
internetalapú megoldások mellett. 


A gyártó jelentős összeget invesztált a többmagos processzorokat fejlesztő 
Tilerába. Azt még nem tudni, hogy a Cisco saját rendszerein belül is szeretné-e 
s computerworld.hu/cikk/cisco-tilera 


használni a Tilera fejlesztéseit. 


Grafikus képességeket nyernek a beágyazott rend- 

szerek is. A G-sorozatú lapkák az új netbookokba és 

asztali gépekbe szánt Fusion processzorok variánsai. 
s computerworld.hu/cikk/fusion-beagyazott 


zsebtolvajlásról. 

12 LEHETŐSÉGEK A FELHŐ. 
MEGOLDÁSOKBAN 

A Cisco a közelmúltban adta 

ki Cisco Connected World Report című 

nemzetközi tanulmánysorozatát. 
FELHŐBŐL A KÉZBE 


14 Az okostelefonok appjai már 

régóta aktívan használják a felhőala- 

pú technológiákat. De hogyan profi- 

tálhat a felhőből a vállalati szféra? 

18. INTERJÚ A G00GLECióvAL 
Ben Fried büszke arra, 


hogy több platformból választhat- 
nak a Google dolgozói. 


I TECHNOLOGIA II 
17  KOCKÁZATKEZELÉS 

A FELHÖK SZÁRNYÁN 

A felhőalapú számítástech- 
nika vívmányainak veszélyforrásai és 
a kockázatcsökkentési lehetőségek. 


20 KICSIKNEK A LEGJOBB 
Kitől mit és mennyiért 
kaphatnak a felhőből a kis- és kö- 
zépvállalatok? Összeállításunkban 
három cég kínálatát mutatjuk be. 
21 FELHŐK FELETT AZÉG- 
ATALLÁS CLOUDRA 
Interjú Tüdős Andrással, 
a Central Europe On-Demand 
műszaki igazgatójával. 

04 VÉLEMÉNY 

Budafoki Róbert: 2011 
— a felhő éve? — Több neves kuta- 
tócég és felhővel foglalkozó blog 
is azt jósolja, hogy 2011 a cloud 
computing, más néven számítási 
felhő éve lesz. Mi kell ahhoz, hogy 


beváljon a jóslat? 
05 ESEMÉNYEK 

Mi várható a héten? Konfe- 
renciák, előadások, tapasztalatcserék 


OB HÍRMOZAIK 
"Tudósítások az II-szakma 
legfrissebb eseményeiről 


SZEMÉLYI HÍREK 


Összeállításunk a 9-IL. oldalon 


Egy videó szerint veszélyben lehetnek azok a banki ügyfelek, akik PayPasst 
használnak. Megkérdeztük a szakembereket, mit gondolnak az elektronikus 
s computerworld.hu/cikk/paypass-tolvajok 


Ez a Dell már nem az a Dell. Az adattárolás, a fel- 
hőalapú informatikai szolgáltatás áll vállalati felvá- 
sárlásaik középpontjában. 

s computerworld.huzcikk/dell-atalakulas 

Butafoki Róbert 
vezérigazgató, 

Central Europe 
On-Demand Zrt. 


FF FF 


Ű ÉVE? 


Több neves kutatócég és felhővel foglalkozó blog is azt jósolja, hogy 2011 a cloud computing, más néven számítási felhő éve lesz. 
Mi kell ahhoz, hogy beváljon a jóslat? 


felhőszolgáltatások egyre 
A szélesebb körű és mind na- 

gyobb felhasználószámú 
használatát mi is érzékeljük, főként 
azt az elmozdulást, hogy a korábbi 
nagyvállalati célcsoport mellett egy- 
re több kisebb vállalkozás is úgy 
dönt, hogy adatait a felhőben szeret- 
né tárolni. Teszik ezt nemcsak azért, 
mert belátják, hogy jelentős költsé- 
geket takaríthatnak meg a kiszer- 
vezett II-szolgáltatásokkal, hanem 
mert egyre többen látnak a szolgál- 
tatás velejébe, és elismerik azt is, 
hogy bizonyos esetekben biztonsá- 
gosabban tudnak adatokat tárolni 
a felhőben, mint saját szervereiken. 
Ráadásul jelentős TI-munkaerőt is 
megtakaríthatnak azáltal, hogy nem 
saját embereiknek kell gondoskodni 
az állandó rendelkezésre állásról, 
az e-mail rendszerek kifogástalan 
működéséről, vagy éppen a belső 
kommunikációs és kollaborációs 
eszközök karbantartásáról, folya- 
matos licencmegújításáról és még 
sorolhatnánk. 

Ha egy cég be akar lépni a felhőbe, 
akkor két fontos dolgot kell látnia és 
elfogadnia. Egyrészt, az adatai nin- 
csenek nagyobb biztonságban csu- 
pán azáltal, hogy kézzelfogható kö- 
zelségben vannak az iroda végében. 
Egy felhőszolgáltató professzionáli- 
san működtetett adatközpontjai sok- 
kal nagyobb biztonságot tudnak ga- 
rantálni, mint bármilyen céges adat- 
központ. Egy ebből élő szolgáltató 
lényegesen felkészültebb, komo- 
lyabb információbiztonsági infra- 
struktúrával rendelkezik, mint egy 
átlagos vállalat, főleg ha kis cégről 
beszélünk. Legjobb, ha van ISO 
27001-es információbiztonsági ta- 


núsítványa is, amely objektív és 
független feltételrendszeri követel- 
ményeket támaszt az adatközpon- 
tok és a felhasználói adatok bizton- 
ságával szemben. 

Másrészt, az adott cég informati- 
kusainak is háttérbe kell szorítaniuk 
saját személyes sértettségüket, ami 
az esetek többségében az ellenállá- 
suk fő oka. Egy előrelátó, felelős in- 
formatikus belátja, hogy a felhőszol- 
gáltatások igénybevételével éppen 
azoktól a tevékenységektől tud meg- 
szabadulni, amelyek csekély hozzá- 
adott értékkel bírnak. Miért foglal- 
kozna az elektronikus postafiókok 


menedzselésével vagy jelszavak vál- 
toztatgatásával, ha helyette a cég üz- 
letmenetére tényleg nagy hatással 
lévő fejlesztésekre és alkalmazásokra 
is koncentrálhatna? A szóban forgó 
felhőalkalmazások menedzselését és 
karbantartását pedig majd elvégzik 
a felhőszolgáltató erre szakosodott, 
tapasztaltabb szakemberei. 

2011 akkor lesz valóban a számítá- 
si felhő éve, ha a felhasználók belát- 
ják, hogy a felhőszolgáltatások épp- 
olyan természetes és hétköznapi 
közműszolgáltatások, mint a víz, 
gáz vagy áram. Ezeknél sem nézzük, 
hogy pontosan honnan és hogyan 
jut hozzánk, vagy mitől biztonságos 
az a gázvezeték! Elfogadjuk és ter- 
mészetesnek vesszük ezeket a szol- 
gáltatásokat, mint a mindennapi élet 


velejáróit, amiért fizetünk, ha hasz- 
náljuk, és annyit fizetünk, amennyit 
igénybe vettünk belőle. Eppen ilye- 
nek a felhőszolgáltatások is. 

Csupán azt kell eldönteni, hogy 
szoftvert, infrastruktúrát vagy éppen 
platformot akarunk , bérbe venni". 
A számítási felhőnek pontosan az 
a lényege, hogy egymástól függet- 
len, de együttműködésre képes 
rendszerekből áll össze. Az ügyfél- 
nek elég, ha egy piaci szereplővel áll 
szerződéses kapcsolatban, és akkor 
igazi a szolgáltatás, ha nem is tudja, 
hogy a szolgáltatásokat ki és milyen 
fizikai szervereken üzemelteti. 


A felhő nem csupán a gazdaságos- 
ságról szól, és egyre inkább nem 
csak arról. A számítási felhő legna- 
gyobb kihívása ma az, hogyan vál- 
toztatja meg az informatikát, ho- 
gyan teszi befogadóvá a legújabb 
technológiák számára. A tudatosan 
építkező felhőszolgáltatók számára 
a legnagyobb kihívást a különböző 
együttműködő rendszerek zökkenő- 
mentes integrálása és az adatok fel- 
hőkliensek közötti biztonságos 
migrálása jelenti. A hangsúly ma 
a felhőszolgáltatásokban a platfor- 
mokon van. Egy szolgáltató attól 
lesz jó, ha ügyfeleinek különböző 
infrastrukturális adottságait figye- 
lembe véve kifejleszti a platformok 
legzökkenőmentesebb együttmű- 
ködését, amely lehetővé teszi majd 


az adatok teljes biztonsággal való 
áramlását és tárolását. 

Manapság a technológia olyan 
ütemben fejlődik, a szoftverek piacán 
olyan gyakoriak a licencújítások, és 
már csak egy levelezőrendszer fenn- 
tartása és karbantartása is olyan ter- 
heket ró egy cégre — főleg, ha egy kis 
vállalkozásról van szó —, hogy a fel- 
hőszolgáltatásoknak egyre nagyobb 
piacuk kell, hogy legyen. Mi ezt ta- 
pasztaljuk nemcsak itthon, hanem 
a régió kilenc másik országában is. 
Egyre több kkv szavaz bizalmat a fel- 
hőnek, és viszi sikerre saját vállalko- 
zásait, felhőalapú szoftverszolgálta- 


tásokat igénybe véve. Nagyvállalati 
szinten pedig akkor legkedvezőbbek 
a felhőszolgáltatások, ha a levelezé- 
si, kommunikációs és kollaborációs 
szolgáltatások minél bővebb skáláját 
veszik igénybe, és természetesen, ha 
minél többen használják azokat cé- 
gen belül, vagy akár külső partnerek- 
kel is. Emellé jönnek még a már em- 
lített biztonságtechnikai előnyök és 
a jelentős munkaerő-megtakarítások. 
A számítási felhő olyan lehetőség 
ma a technológiában, amit nem érde- 
mes kihasználatlanul hagyni egyetlen 
cégnek sem. Legalábbis érdemes 
tájékozódni a szolgáltatóknál a cég- 
specifikus előnyökről, és csak utána 
dönteni arról, hogy házon belül va- 
lósítják-e meg a kívánt fejlesztéseket 


vagy inkább kiszervezik azokat. 41 

Ezen a héten Fauszt Gábor, az IDC elemzője és Ablonczy Balázs, 
az SAP Hungary ügyvezető igazgatója kommentálja a hét híreit, 
eseményeit. Üsszeállította: Tóth Lívia 


eti összeállításunkból meg- 
Hi tudhatják, mit gondol 

a szakma Steve fobs újabb 
betegszabadságának következménye- 
iről, valamint arról, hogy a Forrester 
Research kutatási eredményei szerint 
csökkent a befektetési kedv az ERP- 
rendszerekbe. 


FAUSZT GÁBOR ELEMZŐ, IDC HUNGARY 
Az Apple újkori felemelkedése gya- 
korlatilag összeforrt Steve Jobs ne- 
vével. Ennek ellenére magában a be- 
tegszabadságra vonulás tényében 
semmilyen komoly veszélyt nem lá- 
tok, legalábbis semmi olyat, amely 
emiatt fenyegetné az Apple-t. 

Steve Jobs kényszerszabadságra 
vonulása a vállalat irányítására néz- 
ve nem lesz tragédia. Kinevezett he- 
lyettese az utóbbi két hasonló eset- 
ben is remekül kézben tartotta 
a dolgokat, amelynek köszönhetően 
a cég forgalma rekordokat döntött, 
és — ahogyan a legutóbbi adatok bi- 
zonyítják — dönt most is. 


ESEMÉNYNAPTÁR 


Január 27-28. 


Adatvédelmi Nap 2011 
n www.ivsz.hu 


Február 9-1. 


Virtex Virtuális Expo 
n www.virtualisexpo.hu 


További események 


n www.computerworld.hu/esemenyek 


Steve Jobs kidőlhet, az 
új termékek áradata 
nem fog lelassulni. 


Fauszt Gáhor 
IDC HUNGARY 
KB 


Leszögezhető, hogy Steve Jobs 
mindenekelőtt a cég arca, aki fon- 
tos szerepet tölt be a marketingben 
— s akinek időleges elvesztése akár 
fájhat is —, azonban az eladások és 
a termékportfólió tekintetében nem 
tulajdonítanék ennek túlzott jelen- 
tőséget. A fejlesztési ütemtervek 
évekre szólnak, és már elfogadták 
őket, vagyis Jobs akár két évre is ki- 
dőlhet, az új termékek áradata nem 
fog lelassulni. 


ABLONCZY BALÁZS ÜGYVEZETŐ 
IGAZGATÓ, SAP HUNGARY 

A kutatás megállapításai Magyaror- 
szágon is relevánsak. ERP-t a cégek 
nem évente vezetnek be, és számos 


szervezetnél működik ilyen rend- 
szer. Az a tapasztalatunk, hogy a pi- 
ac éretté válásával egyre nagyobb 
érdeklődés mutatkozik a különbö- 
ző hatékonyságnövelő megoldások 
iránt. A mobilitás új lendületet ad az 
ERP-piacon is, az okostelefonok el- 
terjedésével alapkövetelménnyé vá- 
lik az üzletmenet bárhonnan történő 
valós idejű monitorozása, az azonna- 
li döntéshozatal. Ehhez szükség van 
fejlett üzlettintelligencia-eszközökre 
(BD is, amelyek a nagy tömegű ada- 
tok elemzését, vizualizálását végzik. 

A BI folyamatosan növekvő piac, 
ezek az alkalmazások egyébként az 
egyik leggyorsabb megtérülést hoz- 
zák az ügyfeleknek. Az SAP-nak eze- 
ken a területeken is vezető szerepe 
van, nemcsak az ERP-szegmensben. 
Ráadásul végponttól végpontig biz- 
tosítja a platformot, legyen az üzle- 
ti tranzakció akár on-premise, mobil 
vagy on-demand rendszereken, az- 
az van integrált átjárás a technológiai 
megoldások között. 


Fv - 
Az ERP-rendszerek verzió- 
váltási hullárna a máso- 


dik félévtől indulhat el... 


Ablonczy Balázs 
SAP HUNGARY 


"További jellemző trend a vállala- 
toknál, hogy olyan eszközökkel bő- 
vítik vállalatirányítási rendszerei- 
ket, amelyek a költségcsökkentés 
irányába mutatnak, és a vállalati ru- 
galmasságot erősítik. Ilyen példá- 
ul a beszerzésoptimalizáció, az auto- 
matizálási megoldások, a különböző 
összeférhetetlenség-kezelő, törvényi 
megfelelést lehetővé tevő szoftverek. 
Számos ügyfelünkkel beszélve azt 
gondolom, az ERP-rendszerek ver- 
zióváltási hulláma az idei év második 
felétől indulhat el hazánkban. 7 


I AKTUÁLIS 


Veres Zsolt 


Az IBM Magyarország 
vezérigazgatói felada- 
tait február 1-jétől 

Veres Zsolt látja el. A ve- 
zető az Oracle Ma- 
gyarország technológi- 
ai üzletágának igazgatói 
posztjáról érkezik; neve jól ismert a ma- 
gyar IT-szakmában. Pályáját az IBM-nél 
kezdte, ahol 12 évet töltött, az Oracle-t 
megelőzően pedig az SAP-nál 6 évig 
dolgozott különböző kereskedelmi ve- 
zetői pozíciókban. A 4 éves szakember- 
nek megvan a Budapesti Műszaki Egye- 
tem villamosmérnöki és a Budapesti 
Gazdasági Főiskola közgazdasági diplo- 
mája, MBA-fokozatát a milánói Bocconi 
Egyetemen szerezte. 


Christopher Laska 


A Telenor Magyaror- 
szág igazgatósága új ve- 
zérigazgatót nevezett ki 
Cbristopber Laska sze- 
mélyében. A január 
18-ától munkába állt 
vezető a Telenor Mon- 
tenegró vezérigazgatója volt 2009 óta, 
előtte a Telenornál töltött be fontos, fe- 
lelősségteljes posztokat. A 40 éves szak- 
ember az angliai Bradford University 
Management Centerben szerzett bu- 
siness management területen BA- 
fokozatot, majd posztgraduális diplomát 
a londoni Chartered Institute of Mar- 
ketingen. Elődje, Anders fensen távozik 
a Telenor cégcsoporttól. 


Gátfalvi Tamás 


Az informatikai tanács- 
adásra és üzleti döntés- 
támogatásra specializá- 
lódott cég, a Nextent 
Informatika Zrt. az 57 
éves Gátfalvi Tamást 
nevezte ki vezérigazga- 
tó-helyettesnek. Elsődleges feladatkö- 
re az értékesítés, valamint a partnerkap- 
csolati tevékenység segítése. Gátfalvi 
"Tamás több mint 20 éves tapasztalatokat 
szerzett a nagyvállalati értékesítés terü- 
letén. Korábban egy üzleti intelligenci- 
ával foglalkozó részvénytársaság elnöke, 
majd a Nexon partnerkapcsolati igazga- 
tója volt. A mostani pozícióját megelő- 
zően a Libra Szoftver projektigazgató- 
jaként tevékenykedett, ahol elsősorban 


a közüzemi üzletágért felelt. 
————————————————— 

Itt a ZENworks 11 

A Novell megújította rendszer-fel- 
ügyeleti termékcsaládját, a Novell 
ZENworksöt. A 11-es verzió egyet- 
len felügyeleti konzolon, egységes 
platformba integrálja a ZENworks 
Configuration Management, 

a ZENworks Asset Management, 

a ZENworks Patch Management 

és a ZENworks Endpoint Security 
Management megoldásokat. Az in- 
tegrációnak köszönhetően a rend- 
szergazdák egyetlen megoldással fel- 
ügyelhetik az eszközöket, frissíthe- 
tik az alkalmazásokat, biztosíthatják 
a végpontok védelmét, és nyomon 
követhetik a szoftverlicencek megfe- 
lelőségét a fizikai, virtuális és felhő- 
alapú környezetekben egyaránt. 


Uj EcolHub-tag 

A MorpholLogic Lokalizáció Kft. is 
csatlakozott az SAP Ecolubhoz, az 
SAP-megoldások közösségi piacte- 
réhez, amely megkönnyíti az ügy- 
felek számára az SAP ajánlatait ki- 
egészítő, megbízható partnerek 
által kínált megoldások és szolgál- 
tatások kiválasztását, kipróbálását 
és megvásárlását. 


LA 
Uj Oracle-programok 
Az Oracle kiadta a Transportation 
Management és a Global Trade 
Management új verzióját. A Irans- 
portation Management 6.2 és 
a Global Irade Management 6.2 
a flottakezelési, szállítmányozáshoz 
kapcsolódó erőforrás-kezelési, üzle- 
ti intelligencia, tervezési, kiscsomag- 
kiszállítási, vasúti szállítási, rakodó- 
tér-ütemezési, termékosztályozási és 
kereskedelmi irányítási funkciók ré- 
vén fokozottan támogatja a szállít- 
mányozás:i és a globális kereskedel- 
mi folyamatokat. 


REGISZTRÁLJON 


Felhőben a Dynamics 2011 


Computerworld.hu : Január köze- 
pétől elérhető a Dynamics CRM 
Online, a Dynamics CRM 2011 
rendszer (Customer Relationship 
Management - ügyfélkapcsolat- 
kezelés) számítási felhőben futó 
verziója. , Az értékesítők kulcs- 
fontosságú szerepet játszanak 
minden sikeres cég életében. 

A Dynamics CRM sikerének titka 
pedig éppen a felhasználói 
élményben, az együttműködés 

és a közös munka támogatásában, 
a folyamatok egyszerűsítésében 

és a valós idejű adatokhoz va- 

ló hozzáférés lehetőségében rej- 
lik" — idézi ezzel kapcsolatban 

a Microsoft sajtóközleménye Steve 
Ballmert. 

Az online elérhető funkciókat kí- 
náló változat mind az értékesítési, 
mind az ügyfélszolgálati, mind 
a marketingfunkciók területén sok 
újdonságot tartalmaz elődjéhez ké- 
pest. Az új generációs natív Mic- 


rosoft Outlook-kliens a böngésző- 
alapú és mobilelérés, a funkcióori- 
entált tervezés és a rugalmas sze- 
mélyre szabási lehetőségek révén 
ismerős felhasználói élményt képes 
adni a rendszer. A konfigurációt 

és a személyre szabást segíti a fel- 
hőalapú fejlesztés, a Windows 
Azure interoperabilitás, a Microsoft 
SharePoint-képességek és az új Mic- 
rosoft Dynamics Marketplace is. 

A folyamatvezérelt párbeszédek, 
a teljesítményt a célokkal össze- 
hangoló üzletiintelligencia-megol- 
dások, valamint a valós idejű adat- 
táblák biztosítják a hatékony in- 
formációkinyerést a rendszerből. 

, A szolgáltatásként elérhető ér- 
tékesítési rendszer racionális ki- 
használtsággal a bérleti díj több- 
szörösét hozhatja bevételben. Az 
üzleti hatékonyságot egyre inkább 
az határozza meg, hogy egy vál- 
lalkozás milyen gyorsan és milyen 
pontosan tudja kielégíteni ügyfe- 


lei aktuális igényeit — mindezek 
megvalósítását segíti a Dynamics 
CRM Online? - ígéri a rendszer 
leendő használóinak Wentzel Ist- 
ván, a szoftvercég magyar leány- 
vállalatának CRM-szakértője. 

A Microsoft Dynamics CRM 
Online piaci sikerét nagyban se- 
gítheti, hogy 40 országban és 41 
nyelven, köztük magyarul is ért- 
hető, valamint az, hogy egy we- 
bes regisztráció után ingyenesen 
kipróbálható. A cég június 31-ig 
kedvezményes árral (41 euró he- 
lyett 31 euróért kínálja a szolgál- 
tatását felhasználónként), így pró- 
bálja csábítani a felhasználókat. 

A sikerhez szüksége is lesz 
a Microsoftnak a jó marketing- 
stratégiára, hiszen az on demand 
CRM piacán olyan konkurensek- 
kel kell megküzdenie, mint a Sales- 
force.com, az Oracde CRM On 
Demand vagy az SAP on demand 
megoldásai. 41 


IDC: piacrabló táblagépek 


Dávid Imre " Az IDC elemzése sze- 
rint a személyi számítógépek piaca 

a vártnál kisebb mértékben bővült 
2010 negyedik negyedévében. A nö- 
vekedés ütemét a táblagépek nép- 
szerűsége és a csökkenő vásárlási 
kedv fogta vissza. Az IDC a napok- 
ban adta ki legújabb, a 2010-es üzle- 
ti év negyedik negyedére vonatkozó 
elemzését. A kutatócég adatai 
szerint a gyártók világszerte 92,1 
millió személyi számítógépet érté- 
kesítettek, alig 2,7 százalékkal töb- 
bet, mint 2009 azonos időszakában. 
A szakemberek ennél jóval nagyobb, 
5,5 százalékos növekedésre számí- 
tottak. David Daoud, az IDC ku- 
tatási igazgatója szerint a táblagé- 
pek iránt megnövekedett kereslet 
mellett a vásárlói kedv csökkenése 
is negatívan hatott a PC-eladá- 
sokra, az idén piacra kerülő új 
tabletek pedig tovább erodálhat- 
ják a növekedést. , Az ügyfelek 
kevesebbet költenek, mint ko- 
rábban" — hangsúlyozta a ku- 
tatás kapcsán kiadott közle- 
ményében Daoud. 


A szakemberek számos, a Google 
Android 3.0-s, Honeycomb kódne- 
vű operációs rendszerét használó 
táblagép bemutatására számítanak 
az idén. A Consumer Electronics 
Show-n (CES) a Motorola, az 
Asustek Computer és az LG is 
bemutatta a maga Honeycomb 
tabletjét; a Research in Motion 
(RIM) PlayBookja pedig várható- 
an már a negyedév végén a boltok- 
ba kerül. Mindeközben a tradicio- 
nális PC-gyártók — köztük a Hew- 


lett-Packard (HP), a Dell, az Acer 
és a Lenovo - is hozzáfogtak saját 
táblagépeik kifejlesztéséhez. 

Az IDC korábban 40 millió 
tablet eladását prognosztizálta 
a 2011-es évben, de a Gartner friss 
előrejelzése már 54,8 millió kiszál- 
lítással számol. 

A táblagépek iránti kereslet 
növekedése következtében a net- 
bookőrület is csillapodni látszik — 
vélekednek az IDC elemzői. Ezt 
támasztja alá az Acer kimutatása 
is, amely szerint a kisméretű, in- 
ternetezésre kifejlesztett eszközök 
eladásai 15 százalékkal csökkentek 
a negyedik negyedévben. 

A személyi számítógépek gyártói 
között továbbra is a HP-é a piac- 

vezető pozíció: a vállalat közel 18 
millió PC-t értékesített a negyed- 
év során, amivel 19,5 százalékos 
piaci részesedést mondhat magá- 
énak. A Dell 11,14 millió kiszál- 
lítással és 12,1 százalékos része- 
sedéssel a második, a harmadik 

helyen pedig az Acer áll 9,5 

millió eladott PC-vel. 9§ 

A szórakozás számít 


Nyolcvannál több táblagép, internetre csatlakozó 3D-s tévék és 
- a nemzetközi szórakoztatóelektronikai szakvásár történetében 


as. 


első ízben - elektronikus autó bemutatásával indította az évet az 
idei Consumer Electronics Show. Irta: Kis Endre 


Las Vegasba érkezett több 

mint 2700 kiállító 20 ezer- 

nél több új terméket vonulta- 
tott fel az elektronika, az informatika, 
a távközlés, az autó- és a szórakozta- 
tóipar területéről. Gary Sbapiro, a vá- 
sárt rendező Consumer Electronics 
Association (CEA) elnök-vezérigazga- 
tója úgy fogalmazott, hogy a kiállítás 
egy hetében több innováció kerül ref- 
lektorfénybe, mint az év hátralevő ré- 
szében összesen. 

A szervezet előzetes adatai szerint 
a CES látogatóinak száma idén meg- 
haladta a 140 ezret, akik közül több 
mint 30 ezren — a 80-nál több kül- 
földi delegáció tagjait is beleszámít- 
va — az Egyesült Allamokon kívülről 
érkeztek. Ezzel a szakvásár megdön- 
tötte eddigi rekordját, miként a nyi- 
tó előadások során pódiumra lépő 22 
vezérigazgató is minden eddiginél 
nagyobb létszámot képviselt. 

A kiállítási területen zajló esemé- 
nyeket ezúttal is konferenciaprogram 
kísérte, melynek közönsége 250 szek- 
cióban 900 előadót hallhatott. Az in- 
formációtechnológia és a tartalom- 
ipar mind szorosabbra fűződő kapcso- 
latának jegyében ez a program idén 
Entertainment Matters címen új szekci- 
óval bővült, amely kifejezetten a film- 
iparral, ezen belül is a hollywoodi kö- 
zösséggel foglalkozott. 


MÉHSEJT A TÁBLÁN 
Jóllehet a CES hivatalosan január 6-án 
nyitotta meg kapuit, az első termékbe- 
jelentésekre már két nappal korábban, 
kedden este sor került a kiállítás 
sajtóeseményén, amelynek ismét 
a Venetian Hotel adott otthont. Itt 66 
kiállító — közöttük a Dolby, a Lenovo 
és a Samsung — újdonságai, táblagé- 
pei és más, környezetbarát eszközei, 
kiegészítői, egészségápolási és fitnesz- 
termékei versengtek a média másfél 
ezer képviselőjének figyelméért. 

A bejelentések özöne szerdán, 
a CES sajtónapján folytatódott, egye- 
bek mellett 14 kiállító sajtótájékozta- 
tójával. Az LG például itt mutatta be 
Smart IV készülékét, amelyet tarta- 


lommegosztó és -letöltő alkalmazá- 
sokhoz tervezett. Az Intel Core pro- 
cesszorainak második nemzedékét, 
a Sandy Bridge lapkákat jelentette be 
ugyanitt, míg a Motorola Xoom táb- 
lagépével lépett a sajtó elé — ez az első 
Android Honeycomb operációs rend- 
szert futtató tablet, amely ráadásul 
webkamerával és HD videót támoga- 
tó képességekkel érkezik. 

A sajtónapot Steve Ballmer előadása 
zárta. A Microsoft elnök-vezérigaz- 
gatója beszámolt róla, hogy a beje- 


d "7. 
Rekordot döntött a külföldi látogatók száma 


lentés óta eltelt két hónapban 8 mil- 
lió XBOX 360 Kinect eszköz talált 
gazdára, messze túlszárnyalva a cég 
által várt 5 millió darabos forgalmat. 
A Microsoft ezt követően demózta, 
hogy az XBOX 360 felhasználói 

a jövőben miként nézhetnek filme- 
ket és tévéműsorokat az interneten, 
a Kinectet távirányítóként használ- 
va, majd — miként arról korábban hírt 
adtunk -— a szoftvercég bejelentette, 
hogy a Windows következő verziója 
az energiahatékony SoC (system on 
a chip) hardverarchitektúrákat is tá- 
mogatni fogja. 


VILLANYAUTÓ-FÓKUSZ 

A CES 2011 nyitónapján Gary Sha- 
piro arról beszélt, hogy a kiállításon 
debütáló termékek és szolgáltatások 
bizonyítják, az innováció a világgazda- 
ság igazi hajtóereje lehet. Arra számít, 
hogy az Egyesült Allamokban a fo- 
gyasztói elektronikai termékek piaca 
idén 3,5 százalékkal 186 milliárd dol- 


lárra fog nőni, míg világszinten az el- 
adások 964 milliárd dolláros bevételt 
fognak hozni. 

Ezt követően [van Seidenberg, 

a Verizon vezérigazgatója a hálózat- 
ba kapcsolt világ jövőképét vázolta 
fel, amely a további innováció termé- 
keny táptalaja lesz. A telekxommuni- 
kációs cég például 4G LI E-hálózatot 
tervez kiépíteni az Egyesült Allamok- 
ban, országos lefedettséggel. Elő- 
adásához Sanjay 7ba, a Motorola ve- 
zérigazgatója is csatlakozott, aki egy 
sor új Droid okostelefont mutatott 
be, közöttük a Droid Bionic mo- 
dellt, és ismét reflektorfénybe került 
az Android Xoom táblagép is. Mike 
Cleron, a Google Android vezető 
szoftvertervezője pedig a kifejezetten 
tabletekre készült Honeycomb ope- 
rációs rendszer képességeit demózta. 

Oket később 
Rupert Stadler; 
az Audi igaz- 
gatótanácsának 
elnöke követte, 
aki az autógyár 
elron Spyder 
elektronikus 
sportkocsijának 
prototípusával 
hajtott a szín- 
padra, majd ki- 
jelentette, hogy 
az autó mobil 
jövőnk szerves 
része lesz. Az elron Spyder 4,7 má- 
sodperc alatt gyorsul 60 km/h sebes- 
ségre, és fedélzeti számítógépén egy 
sor olyan alkalmazás is fut, amely se- 
gít odatalálni a helyi éttermekhez 
és látványosságokhoz. A cég MMI 
(multimedia interface) néven fejlesz- 
tett platformot a navigációs és a szó- 
rakoztató tartalmak elérésére szol- 
gáló alkalmazásokhoz. 

Stadlerhez Jensen Huang, az Nvidia 
alapító vezérigazgatója csatlakozott, 
hogy bejelentse a két cég együttmű- 
ködését, amelynek értelmében Tégra 
2 processzorokat szerelnek majd az 
Audi gépkocsik műszerfala mögé. Ez 
olyan 3D-s megjelenítést tesz lehe- 
tővé a navigációs alkalmazásokban, 
amely kevésbé vonja el a gépkocsive- 
zető figyelmét. A biztonságot szolgáló 
innovációk között a közönség ütkö- 
zésérzékelő szenzorokat és olyan kor- 
mánykereket is láthatott, amely vibrá- 
lással riasztja a vezetőt, ha a gépkocsi 
a választóvonalon túlra téved. 


I AKTUÁLIS 


A CES második napján Alan 
Mulally, a Ford Motor Company el- 
nök-vezérigazgatója minderre a Ford 
Focus Electric, az autógyár első elekt- 
ronikus gépkocsijának bemutatásával 
válaszolt, hozzátéve, hogy ezt 2012-ig 
további négy modell fogja követni az 
Egyesült Allamokban. A Ford Focus 
Electric akkumulátora 240 voltos há- 
lózatra csatlakoztatva alig több mint 3 
óra alatt feltölthető. Ehhez a gépko- 
csi tulajdonosa egy Microsoft-alapú 
alkalmazást is használhat, amely csak 
akkor engedi tölteni az elektromos 
autót, amikor a hálózaton elérhető díj 
a legalacsonyabb. 


HD VIDEÓ A FELHŐBEN 
Szórakoztatóelektronikai kiállításról 
lévén szó, a tévét semmi sem szorít- 
hatta háttérbe. Széles körben elfoga- 
dott technológiai megoldás hiányá- 
ban a gyártók szemüveggel és a nél- 
kül nézhető 3D-s készülékekkel verse- 
nyeznek a majdani piaci fölényért, de 
az internet és a tévé összekapcsolása, 
a Smart IV legalább ennyire foglal- 
koztatja a szakmát. 

Boo-Keun Yoon, a Samsung vezér- 
igazgatója a cég Smart IV készülé- 
ke kapcsán arról beszélt, hogy a jö- 
vőben a fogyasztók a felhőben elér- 
hető, nagy felbontású videotartalmat 
nézhetnek majd a tévén is. Előadásá- 
hoz a Samsung több partnere is csat- 
lakozott. Sbantanu Nargyen, az Adobe 
vezérigazgatója bejelentette, hogy 
a Samsung Smart TV az Adobe Air és 
Flash technológiáját is támogatni fog- 
ja. Brian Roberts, a Time Warner ká- 
belhálózatának első embere arról szá- 
molt be, hogy az előfizetők a jövőben 
egyszerű internetkapcsolaton keresz- 
tül — set-top box közbeiktatása nélkül 
— érhetik majd el Smart IV készülé- 
keiken a Time Warner tartalmait, az 
élő tévéműsort is beleértve. 

Brian Roberts, a Comcast vezérigaz- 
gatója pedig a tartalom Samsung- 
eszközök közötti hordozhatóságát 
demózta. Eszerint a felhasználók az 
Xfinity alkalmazással nemcsak el- 
érhetik a Comcast videotartalmait 
a Samsung Smart TI V-in és Android- 
alapú Galaxy Tab táblagépén, hanem 
az egyik eszközön elindított, majd 
megállított videó lejátszását a másikon 


folytathatják. 


A CES jövőre január 10-13. között 
várja látogatóit Las Vegasba. 41 

Eladó Novell-szabadalmak 


Egri Imre " Két hónappal a vételi 
szándék első bejelentése óta újabb 
részletek merültek fel a Novell 
szabadalmi csomagjának eladásá- 
val kapcsolatban. Még november- 
ben jelentették be, hogy a Novellt 
megvásárolja az Attachmate, 
egyúttal egy különálló Novell- 
licencekből álló csomag eladásá- 
ról is olvashattunk. Kiderült, 
hogy a licenceket hamarosan 
megvásárló CPTN konzorcium- 
ban a Microsoft, az Apple, az 
EMC és Oracle cégek is érde- 
keltek. Annyi is tudható volt, 
hogy az Attachmate saját kéz- 
ben tartja a tulajdonába kerülő fi- 
zetős Unix operációs rendszer- 
hez kapcsolódó szabadalmi jogo- 
kat, de hogy a CPTN által áhí- 
tott licenccsomagban mi is van 
pontosan, az eddig nem volt vi- 
lágos. A közelmúltban megjelent 
Novell-beadványban arról olvas- 
hattunk, hogy a licencek első- 
sorban nagyvállalati szintű állo- 
mánykezelő, rendszermenedzs- 


Analyzethe Future 


A rendezvény célja: 


2011-es évre várható trendeket. 


ELŐADÁSOK: 


middleware, vállalati alkalmazások) 


szolgáltatások, IT outsourcing) 


Komáromi Zoltán, Marosvári Gábor 


Médiapartnerek: 


BITPORT Dusiness 


az IDC évnyitó rendezvénye a technológiai piacokról 


A találkozó a gazdaság jelenlegi helyzetét alapul 
véve összegezni kívánja a 2010-es év gazdasági, 
pénzügyi, technológiai történéseit és felvázolja a 


A világ és Magyarország gazdasági helyzete 2010/2011-ben 
Dr. Palócz Éva, vezérigazgató, Kopint-Tárki Konjunktúrakutató Intézet 


Magyar IT piacok - hardver piac (PC-, szerver- és tároló-piac, irodaautomatizálási eszközök) 
Fauszt Gábor, vezető elemző, IDC Magyarország 


Magyar IT piacok - szoftver piac (infrastruktúra szoftverek, alkalmazásfejlesztési szoftverek, 
Marosvári Gábor, vezető elemző, IDC Magyarország 

Magyar IT szolgáltatási piac (infrastruktúra megoldások, alkalmazásokhoz kapcsolódó 
Komáromi Zoltán, ügyvezető igazgató, IDC Magyarország 


Meghatározó globlis és lokális trendek, vertikumok és összegzés 


6 techline 


ment és csoportmunka-szoftve- 
rekhez kapcsolódnak. (Ez tehát 
valószínűleg a PlateSpin adatköz- 
pont terhelésmenedzsment szoft- 
vere, a Management Suite és 

a GroupWise lesz.) 

Szóba jöhetnek még a Novell 
saját identitásvédelmi és bizton- 
sági üzletágához kapcsolódó ter- 
mékek is. Az eladó kiemeli, hogy 
saját jogi védelme érdekében tar- 
totta fenn eddig licencarmadáját, 
elkerülendő a különféle jelen és 
jövőbeni termékeket támadó sza- 
badalmi pereket. 

Nem jogdíjjal terhelt licenc- 
használati jogokat azonban biz- 
tosított a cég, így megeshet, hogy 
a tulajdonosváltás kényelmetle- 
nül érinti majd az open-source 
vállalkozások, termékek (például 
Linux) nem csupán felső, nagy- 
vállalati szegmensét, hanem na- 
gyobb tartományát is. 

Eredetileg 882 licencet tartal- 
mazott a csomag, most azonban 
kiderült, hogy ezek közül 19 


rtök, 09.00 óra 


Regisztráció és további információ: 
www.idchungary.hu 

Kontakt: Üveges Szabolcs, 

tel.:- 1 / 473-2375 

e-mail: suvegesoidc.com 

Ausztráliában, Németországban 
vagy Ausztriában beadott licenc 
csupán lejárt folyamodvány, és 
nem igazi szabadalom. Egy továb- 
bi licencet pedig kétszer számol- 
tak, tekháta CPTN 861 licenchez 
és függőben lévő szabadalmi be- 
adványhoz juthat majd a tranzak- 
ció lezárultával. 


A CPTN hajlana arra, hogy 
a Novell a kieső termékeket más, 
akár a jogosítás folyamatán ép- 
pen átmenő szellemi termékek- 
kel kompenzálja, ám ez csak úgy 
lehetséges, ha az Attachmate li- 
cenckészletéből csoportosítanak 
át bizonyos elemeket. Az Attach- 
mate viszont egyelőre nem kí- 
vánja újratárgyalni a listát, így az 
ügyben még lesz miről beszámol- 
nunk a továbbiakban is. 41 


Nő a digitálistévé-piac 


Computerworld.hu " A legnagyobb 
magyarországi műsorterjesztők 
hálózatában a tavalyi év novem- 
berében 31 ezerrel 1,385 millióra 
nőtt a digitális televíziózásra elő- 
fizető háztartások száma - derül 
ki a Nemzeti Média- és Hírközlé- 
si Hatóság (NMHH) gyorsjelen- 
téséből. 

A gyorsjelentés a tizenkét leg- 
nagyobb magyarországi műsor- 
terjesztő önkéntes adatszolgálta- 
tására épül, és az előfizetéses te- 
levíziós szolgáltatások piacának 
mintegy 80-85 százalékát fedi le. 
Az NMHH becslései, illetve ko- 
rábbi felmérései szerint a mint- 
egy 3,8 millió magyarországi ház- 
tartás közül több mint hárommil- 
lióban van valamilyen előfizetéses 
televíziós szolgáltatás. A fennma- 
radó 800 ezer háztartásban a te- 
tő- vagy szobaantennával szaba- 
don fogható analóg és digitális 
földfelszíni sugárzású műsorokat, 
vagy ingyenesen elérhető műhol- 
das adásokat néznek. 

A gyorsjelentésben szereplő 
szolgáltatók (Magyar Telekom 
Nyrt., Invitel Zrt., UPC Magyar- 
ország Kft., FiberNet Zrt., DIGI 
Kft., PR-TELEKOM Zrt., Tarr 
Kft., ViDaNet Zrt., PARISAT 
Kft., RubiCom Zrt., HD Plat- 
form Kft., Hello HD Kft., UPC 
DTH S.á.r.I.) tavaly november vé- 
gén 2,618 millió előfizetést tartot- 
tak nyilván. 

2010 tizenegyedik hónapjában 
a gyorsjelentésben szereplő szol- 
gáltatók előfizetőinek 52,9 száza- 
léka vett igénybe digitális szolgál- 
tatásokat az egy hónappal korábbi 
52,3 százalék után. 


A digitális előfizetéseken belül 
2010 novemberében 524 ezerről 
537 ezerre nőtt a kábeltelevízióra 
vagy IPTV-re előfizetők száma és 
830 ezerről 848 ezerre emelkedett 
a műholdas szolgáltatást igénybe 
vevők száma. A vizsgált hónapban 
a gyorsjelentésben szereplő szol- 
gáltatók adatai szerint az előfize- 
téssel rendelkező háztartásokon 
belül az októberi 20,2 százalékról 
20,5 százalékra nőtt a digitális ká- 
beltévére vagy IPT V-re előfizetők 
aránya. A műholdas előfizetéssel 
rendelkezők részesedése novem- 
berben az előző havi 32,1 száza- 
lékról 32,4 százalékra nőtt. 

Az analóg kábeltelevíziós szol- 
gáltatásra előfizetők aránya to- 
vább csökkent a vizsgált hónap- 
ban. Ez a korábban 47,7 százalé- 
kos érték novemberben 47,1 szá- 
zalék volt. 

A gyorsjelentésben szereplő 
szolgáltatók között — valameny- 
nyi szolgáltatást figyelembe vé- 
ve - a UPC a piacvezető, az októ- 
beri 29,5 százalék után november 
végén 29,4 százalékos piaci rész- 
szel. A második DIGI piaci ré- 
sze 25,3 százalékról 25 ,9 száza- 
lékra nőtt, míg a harmadik Ma- 
gyar Telekom (I-Home) piaci ré- 
sze a tizenegyedik hónapban 249 
százalékon stagnált. 

A gyorsjelentés az analóg és di- 
gitális vezetékes szolgáltatások — 
kábeltelevízió és IPTV - piacán az 
összes előfizetés 75—80 százalékát, 
míg a műholdas szolgáltatásokat 
teljes körűen lefedi — ide sorolva 
a Hello HD Kft. által üzemelte- 
tett Hello Digital előfizetéses ve- 
zeték nélküli szolgáltatást is. 91 

A sokszor cloudként emlegetett felhő, illetve felhóőalapú szolgáltatások előretörése feltartóztathatatlannak látszik. Ami jó egy 
bizonyos üzleti körnek, az nem biztos, hogy másokat is örömmel tölt el. A globális tendenciák elől azonban jellemzően nem lehet 
kitérni. Előnyeit jobb megragadni, és mindenkinek a maga javára fordítani. Különösképpen érintettek a kérdésben a vállalatok 
informatikai vezetői, IT-részlegei. Írta: Mallász Judit 


étségtelen tény, hogy 2010- 
K ben világszerte felgyorsult 

a cloud computing elfoga- 
dottsága. Ahogy a felhőalapú tech- 
nológiák és a szállítók érett kor- 
ba lépnek, egyre több vállalat teszi 
le voksát az internetalapú megoldá- 
sok mellett. A nagyvállalatok — koc- 
kázati profiljuktól függően — kü- 
lönböző sebességgel térnek át a fel- 
hőalapú szolgáltatásokra, sőt már 
a kockázatoktól idegenkedő szerve- 
zetek is elkezdtek barátkozni a cloud 
computinggal. Ez a tendencia 2011- 
ben minden bizonnyal tovább foly- 
tatódik - állapítja meg a Gartner. 
A szervezetek a felhőalapú szolgál- 
tatások igénybevételével csökkentik 
az elektronikus levelezés, az infor- 
matikai infrastruktúra, az adatköz- 
pontok és tárolók, valamint az üzle- 
ti alkalmazások költségeit. 


LEGYEN A CIO-NAK MENEDZSER- 
SZEMLÉLETE 

Noha a hazai vállalatok és intézmé- 
nyek körében még fehér hollónak 
számítanak azok, amelyek igény- 
be vesznek felhőalapú szolgáltatá- 
sokat, a cloud computing terjedése 
globális trend, és így előbb-utóbb 
Magyarországon is teret hódít. Ep- 
pen ezért nem túl bölcs cselekedet, 
ha az informatikai vezető minden 
alkalmat megragad, hogy cégénél 
megakadályozza a felhőalapú szol- 
gáltatások bevezetését, illetve ter- 
jedését — vélekedett Virágb Miklós, 
a Bellgesearch kutatási igazgatóhe- 


lyettese. A hazai piac sajátosságait 
kutató és elemző cég már egy ideje 
foglalkozik a cloud computing té- 
makörével (ezen az alkalmazásszol- 
gáltatásokat érti), ám a rendkívül 
szűk felhasználói réteg, illetve a cé- 
geknél tapasztalható bizonytalanság 
(többen nem is tudják, hogy hasz- 
nálnak-e felhőszolgáltatásokat vagy 
sem) miatt a kvantitatív eredmé- 
nyek helyett egyelőre inkább kvali- 
tatív megállapítások, következteté- 
sek vonhatók le. 

Viszonylag nagyobb körben vizs- 
gálták például a vállalatok mene- 
dzselt szolgáltatásokkal kapcsola- 
tos vélekedését, viselkedését. Arra 
voltak kíváncsiak, hogy miként vi- 
szonyulnak a status guo megválto- 
zásához, tehát ha a korábbi, klasz- 
szikus üzemeltetési felállás helyett 
az erőforrások, illetve azok mene- 
dzselési feladatai a szervezeten kí- 
vülre kerülnek. 

, Ugy látjuk, hogy azok a cégek, 
intézmények nyitottabbak a válto- 
zásra, ahol a folyamatban a vállalati 
vezető is érdekelt. Az informatikai 
erőforrás-kihelyezés nagyon ritkán 
közvetlenül az II-vezető érdeke. 
De ha mégis, önmagában több- 
nyire nem tudja végigvinni, hiszen 
a folyamat tőkemozgással kapcso- 
latos költségeket, döntéseket is igé- 
nyel. Viszont a CIO arra sok eset- 
ben képes, hogy megtorpedózza az 
outsourcingot. Jó példákkal általá- 
ban ott találkozhatunk, ahol az IT- 
vezető szemléletében jelen vannak 


a menedzservonások is, illetve ahol 
az II-vezető megítélése, teljesítmé- 
nyének mérése menedzsmentközeli 
mérőszámokkal történik. Ebben az 
esetben a CIO számára nem az lesz 
a központi kérdés, hogy 10, 20 vagy 


pe — 1 
A felhőalapú szolgál- 
tatás megtalálja igazi 
alkalrnazási terüle- 
teit, ahol egyértelmű 
előnyöket nyújt majd 
a felhasználóknak. 


50 munkatárssal dolgozik, hanem 
az, hogy milyen funkciókat biztosít 
a vállalat számára, függetlenül at- 
tól, hogy azok házon belüli vagy kí- 
vüli forrásból valók. Eddig a pon- 
tig azonban hosszú út vezet, hiszen 
érthető, ha az IT-vezető eleinte ide- 
genkedik csapatának szűkítésétől, 
illetve attól tart, hogy a cégen belü- 
li pozíciója gyengül" — mutatott rá 
Virágh Miklós. 


ÜZLETI DÖNTÉS 

Vannak aztán egyéb, objektívnek 
nevezhető tényezők is, amelyek gá- 
tolják, lassítják a felhőalapú szolgál- 
tatások terjedését. Néhány gyakorta 
felvetődő kérdés: Mi történik a ki- 
helyezett adatokkal? Mennyire tud- 
hatja biztonságban érzékeny ada- 


tait a cloudot igénybe vevő ügyfél? 
A ma szigorúan kézben tartott ada- 
tok mennyire lesznek kontrollál- 
hatók a későbbiek folyamán? Adott 
esetben hogyan lehet kiszállni egy 
ilyen típusú szerződésből? A szol- 
gáltatást felmondva milyen formá- 
tumban kapja vissza a vállalat az 
adatait" Hogyan tud a cég migrálni 
egy másik szolgáltatásra? 

Természetesen minden új tech- 
nológia vagy szolgáltatási mo- 
dell bevezetésekor meg kell hatá- 
rozni annak hozadékát. A cloud 
computing, illetve bármilyen in- 
formatikai outsourcing esetében 
azonban van egy óriási probléma: 
a legtöbb vállalatnál nem nevesí- 
tettek és nem ismertek a meglé- 
vő, kiépített IT-folyamatok költ- 
ségei, illetve kockázatai. Nincs te- 
hát egy biztos összehasonlítási 
alap, amihez viszonyítva meg le- 
hetne ítélni a felhőalapú szolgál- 
tatásokkal elérhető megtakarítás 
mértékét. Gyakorlatilag egy fenn- 
álló, elfogadott, ám bizonytalan 
helyzetből kellene átmanőverezni 
a szervezetet egy szolgáltatásiszint- 
megállapodásokkal (SLA) paramé- 
terezett, új, ismerni vélt költségű 
helyzetbe. Ez -— a jelzett bizonyta- 
lansági tényezők miatt -— erős koc- 
kázatokat hordoz. 

Jóllehet a felhőalapú szolgálta- 
tások bevezetése technológiai kér- 
dés is, a szervezet egésze szem- 
pontjából mégis elsősorban üzleti 
döntésként kell kezelni. Egyértel- 

műen üzleti kérdés, hogy a külön- 
böző vállalati folyamatokhoz tarto- 
zó informatikai támogatás milyen 
költséget képvisel, mekkora kocká- 
zatokkal jár, milyen fejlesztési le- 
hetőségeket hordoz. Ahhoz, hogy 
a szervezet tudatosan tudjon vá- 
lasztani a különböző üzemelteté- 
si, illetve informatikai megoldások 
közül, tiszta képet kell alkotnia sa- 
ját folyamatairól, és világos vála- 
szokat kell adnia a fenti kérdések- 
re" — fogalmazott Virágh Miklós. 


ÉRVEK ÉS ELLENÉRVEK 
A felhőalapú szolgáltatásokat 
igénybe vevő vállalatok szűk kö- 
re — a Bellgesarch kérdéseire vála- 
szolva — pozitívan értékeli a cloud 
computingra való áttérést. Ugy lát- 
ja, hogy a korábbinál jobban dara- 
bolható, jobban skálázható, pro- 
fesszionális szolgáltató által kínált, 
kitűnő technológiákra alapuló, 
jól működő, megbízható, kiváló 
minőségű szolgáltatást kap. Sokan 
az előnyök között említik a költ- 
ségcsökkentést is, ám ez — a koráb- 
bi II-költségek pontos ismereté- 
nek hiánya miatt — némi szkepszis- 
sel kezelendő. A piackutató szerint 
a költségcsökkenés inkább egyfaj- 
ta megérzés, amit általában nem le- 
het számokkal alátámasztani. A vélt 
(és elvárt) költségcsökkentés mér- 
téke 10-30 százalék között mozog. 
Ebben az értékben az összes ténye- 
ző (üzemeltetés, létszámcsökkentés 
stb.) hatása együttesen szerepel. 

A cloud computingtól való 
idegenkedés mögött elsősorban 
a megoldás újszerűsége, az ismere- 
tek hiánya, illetve az abból adódó 
vélt szükséglethiány húzódik meg. 
A tapasztalat szerint a hazai válla- 
latok jelentős része — különösen bi- 
zonyos iparágakban — nem szíve- 
sen vállal úttörő szerepet; egy dön- 
téshozó könnyebben tudja saját ma- 
gát, kollégáit és az egész szervezetet 


rávenni a változtatásra, ha már van- 
nak iparági referenciák, például az 
anyavállalat, a beszállítók vagy akár 
a fontosabb vevők körében. 

Nem ritka az az ellenérv sem, hogy 
az illető cég tevékenysége annyi- 
ra egyedi, hogy arra nem lehet test- 
re szabható dobozos megoldásokat 
alkalmazni. A szakértő szerint erre 
a vélekedésre a gyakorlat rendre rá- 
cáfol; a szolgáltatók ugyanis több- 
nyire találnak megoldást az egye- 

di (vagy egyedinek vélt) problémák- 
ra. lermészetesen ilyenkor a cloud 
computingra való áttérés sokszor 

a vállalati folyamatok átvilágításá- 
val, átalakításával jár. 

A Bellígesearch tapasztalatai sze- 
rint Magyarországon a felhőalapú 
szolgáltatások jelenleg elsősorban 
a nagyvállalatok körében terjed- 
nek. E jelenség technológiai okok- 
kal nehezen magyarázható, sok- 
kal inkább arról lehet szó, hogy eb- 
ben a vállalati körben megvan az 
a típusú szakértelem, ami a cloud 
computingban rejlő előnyök felis- 
meréséhez szükséges. A külföldi tu- 
lajdonban lévő vállalatok szintén 
fogékonyabbak a cloud iránt, hi- 
szen számukra , házon belül? mu- 
tatkozik meg az igény, az elvárás, 
sőt esetenként a kényszer, hogy — 

a vállalatcsoportnál már alkalma- 
zott megoldások mintájára — itthon 
is áttérjenek a felhőalapú szolgál- 
tatásokra. Megjegyzendő: a multi- 
nacionális vállalatoknál van né- 

mi múltja a privát felhőnek, hiszen 
a nemzetközi cégeknél gyakorta 
előfordul, hogy az egyik cégcsoport 
ad bizonyos szolgáltatásokat (példá- 
ul e-mail szolgáltatást) a többi rész- 
leg számára. 


FÉLELEM A TRANSZPARENCIÁTÓL 
,A cloud computing mind világvi- 
szonylatban, mind Magyarorszá- 
gon sikerre ítélt terület. Növeke- 
déséhez kétség sem férhet. Már 


A cloud computiny csapdái 


A Gartner szerinti lehetséges csapdahelyzetek, amelyekkel az IT-vezetőnek cél- 
szerű tisztában lennie, ha a cloud computing stratégia mellett teszi le a voksát: 

) az [[-vezetés gyengeségei, üzleti tévedések; 

) szolgáltatáskimaradások és szállítói teljesítmény; 


) biztonsági kérdések; 
) szállítókhoz való kötődés; 


) szabályozási és teljesítési megfontolások. 


csak azért sem képezhet kivételt 
Magyarország, mert a hazai válla- 
latok is egy szélesebb értelemben 
vett gazdasági közösségben mű- 
ködnek, és nem tudják kivonni ma- 
gukat a globális tendenciák alól" — 
hangsúlyozta Virágh Miklós. 
Alapvetően számos különbség fe- 
dezhető fel a hazai és a külföldi vál- 
lalatok között. Itthon nagyon sokat 


Teljes 10-- (9) 


A szolgáltatás típusa 


Forrás: Bellkesearch, 2010 


Milyen típusú IT-outsourcing szolgáltatást 
vesznek igénybe jelenleg? 


kell még fejlődnünk a vezetési tu- 
datosság terén. Azon nincs mit cso- 
dálkozni, hogy a hazai mikro-, kis- 
és középvállalatoknál a clouddal 
kapcsolatban (is) a költségmegtaka- 
rítás lehetősége az elsődleges szem- 
pont, az azonban már igencsak el- 
gondolkoztató, hogy az informa- 
tikai rendszerek, szolgáltatások 
transzparenciája sok esetben visz- 
szatartó erő. Ha az informatikai 
megoldások - legyen szó bármilyen 
konstrukcióról — átláthatóvá, job- 
ban követhetővé teszik a cég műkö- 
dési folyamatait, akkor az gyakran 
ellenérzéseket vált ki. Sokan attól 
tartanak, hogy ami a menedzsment 
számára transzparens, az adott eset- 
ben — különösen, ha az adatok kül- 
ső szervereken, külső szolgáltatók- 
nál találhatók — a hatóságok számá- 
ra is könnyebben hozzáférhetővé, 
átláthatóvá válhat. 


BELSŐ FELHŐ - FOKOZATOS ÁTMENET 
A felhőalapú szolgáltatásnak alap- 
vetően két modellje létezik: beszél- 
hetünk nyilvános és magán jelle- 
gű felhőről. A gyakorlatban gyak- 
ran találkozhatunk ezek különféle 
kombinációival, úgynevezett hibrid 
megoldásokkal is. 

Az IDC-nél egyelőre nincsenek 
konkrét felmérések arról, hogy 
a cloud computing hogyan vál- 
toztatja meg az informatikai rész- 
leg cégen belüli pozícióját, felada- 


KKV(7) 


tait, a sikeres informatikai vezetés- 
hez szükséges szaktudást. Egyelőre 
inkább a cégektől származó infor- 
máció, illetve az azokból levonható 
következtetések alapján lehet általá- 
nos tapasztalatokról beszámolni. 

Az például egyértelműen látszik, 
hogy más hatásokat vált ki a nyilvá- 
nos és a belső felhő igénybevétele. 
A belső (privát) felhő tulajdonkép- 
pen csak az informatikai esz- 
közök, erőforrások használa- 
tának és üzemeltetésének új 
modelljét jelenti. Nincs te- 
hát szó gyökeres változásról. 

A vállalatok általában kü- 
lönböző lépcsőfokokon jut- 
nak el oda, hogy belső fel- 
hőt használjanak. Az első 
lépcsőfok a virtualizáció; ez 
alapozza meg a belső fel- 
hőszolgáltatások technoló- 
giai feltételeit. Ezután kö- 
vetkezik a szolgáltatásléte- 
sítés (provisioning), illetve a mo- 
nitoring. A felhasználók maguk 
hozhatnak létre olyan szolgáltatást 
vagy számítási kapacitást, amilyen- 
re szükségük van, majd mérik azok 
használatát, illetve meghatároz- 
zák a használatarányos költségeket. 
Pontosan lehet tehát tudni, hogy 
ki mennyire használta az egyes 
szolgáltatásokat, és ennek alapján 
lehet kiépíteni a belső számlázási 
rendszert. 

A gyakorlat azt mutatja, hogy 
esetenként a belső cloud kialakítása 
együtt jár a vállalati II-szervezet 
központosításával. Nem univerzá- 
lis jelenségről van azonban szó, és 
e tendencia korántsem minden II- 
funkcióra terjed ki; hangsúlyosab- 
ban jelentkezik az infrastruktúra- 
szolgáltatások, és kevésbé az alkal- 
mazásszolgáltatások terén. 

Mivel általában minden szerve- 
zetnek vannak örökölt rendszerei 
és megoldásai, meglehetősen ritka, 
hogy egy csapásra mindent felszá- 
molnának, és az egészet egy felhő- 
alapú rendszerben központosítanák. 
Egyelőre inkább a bővítésekkor, il- 
letve időszakosan megnövekvő szer- 
ver- vagy tárolókapacitás-igény fel- 
merülésekor választják azt a megol- 
dást, hogy egy belső vállalati felhőt 
alakítanak ki, és onnan továbbítják 
a szolgáltatást. 

,A cloud computing bevezetése 
csak e konszolidációs lépések után 


10 I] 2011. január 25. ] WWW.COMPUTERWORLD.HU 


COMPUTERWORLD 


következik. A felhőalapú szolgálta- 
tások még nem annyira elterjedtek, 
hogy rögtön a központosítás, az in- 
formatikai erőforrások kivonása he- 
lyébe lépjenek. Az átmenet inkább 
fokozatos" — hangsúlyozta Kozzá- 
romi Zoltán, az IDC Magyarország 
ügyvezető igazgatója. 


NYILVÁNOS FELHŐ: INFRASTRUKTÚ- 
RA- ÉS ALKALMAZÁSSZOLGÁLTATÁS 
Ami a nyilvános cloud kínálati ol- 
dalát illeti, az elmúlt két évben 
mind az infrastruktúra-, mind az al- 
kalmazásszolgáltatás terén jelentős 
beruházások történtek. Mivel a fo- 
lyamatok az infrastruktúra olda- 

lán már korábban elkezdődtek, ott 
már most meglehetősen széles körű 
a kínálat, és komoly további lépések 
várhatók. 

Ami a piac alakulását, a tényleges 
fizetőképes keresletet illeti, az ügy- 
felek inkább az infrastruktúra-szol- 
gáltatásokat fogadják el; ez a ten- 
dencia vállalatmérettől és iparágtól 
független. 

Az alkalmazások terén óvatosab- 
bak a cégek. Nyilván több tényező 
is közrejátszik abban, hogy az al- 
kalmazásszolgáltatások iránt — az 


Szolgáltatástípus 


IDC tapasztalatai szerint — Ma- 
gyarországon a kis- és középválla- 
latok a fogékonyabbak. A leggyak- 
rabban használt alkalmazástípusok 
a kollaborációs és az irodai alkal- 
mazások. Nem hagyható figyel- 
men kívül, hogy egyelőre a kínálati 
oldalon sincs markánsan jelen üz- 
leti szolgáltatás. Mindazonáltal az 
IDC egyértelműen a piac fejlődé- 
sére számít, ám tény, hogy pillanat- 
nyilag az infrastruktúra-szolgáltatás 
piaca gyorsabban növekszik, mint 
az alkalmazásszolgáltatásé. 

Noha a cloud számos előnyt kí- 
nál a felhasználók számára, azt is 
látni kell, hogy bevezetése némi- 
leg bonyolítja a törvényi megfe- 
lelést. Ha például egy külső szol- 


A felhő architektúrában kínált szolgáltatástípusok 


Magán és nyilvános felhő-előrejelzés összehasonlítása 

gáltatás szervesen beépül a válla- 
lat saját szolgáltatásaiba, egy audit 
végigvitele nagyságrendekkel bo- 
nyolultabbá válhat a korábbi eljá- 
ráshoz képest. Talán ezzel is ma- 
gyarázható, hogy a pénzintézetek 
-— noha bőven igénybe vesznek fel- 
hőalapú infrastruktúra-szolgáltatá- 
sokat -, az alkalmazásszolgáltatá- 
sok terén gyakorlatilag nem élnek 
a cloud adta lehetőségekkel. 

Az államigazgatás szintén jó te- 
repe lehetne a felhőalapú szolgál- 
tatásoknak, az erre vonatkozó kor- 


Forrás: Gartner 


mányzati stratégia azonban még 
nem látott napvilágot. A jelek ar- 
ra mutatnak, hogy a kormány- 

zat a belső cloud irányába fog el- 
mozdulni, azaz egy állami tulajdo- 
nú szervezet szolgáltat majd a kor- 
mányzati szervezeteknek. 


FELÉRTÉKELŐDIK A KAPCSOLAT- 
KEZELÉSI KÉPESSÉG 
A cloud computinggal kapcsolatos 
globális trendek, illetve az azokból 
következő hazai tendenciák foko- 
zatosan kialakulnak. Fontos kérdés, 
hogy adott helyzetben mit tehet- 
nek, mit tegyenek a vállalatok in- 
formatikai vezetői. 

, Nyilván többekben felmerül, 
hogy ha a vállalat a felhőből veszi 


2011 2012 2013 


forrás: IDC, 2010 


igénybe a szolgáltatásokat, azzal az 
informatikai csapat vállalaton be- 
lüli súlya, létszáma, szerepe csök- 
kenhet. Annak eldöntéséhez, hogy 
e félelmek mennyire igazolódnak, 
még időre van szükség. Kétség- 
telen tény azonban, hogy a cloud 
terjedése rendkívül erős. Nem va- 
lószínű tehát, hogy a folyamatot 
meg lehetne állítani. A felhőala- 
pú szolgáltatás biztosan megtalál- 
ja igazi alkalmazási területeit, ahol 
egyértelmű előnyöket nyújt majd 
a felhasználóknak. Nem valószínű 
például, hogy a nagyvállalatok tel- 
jes informatikájukat a felhőbe he- 
lyezik, de biztos lesznek olyan in- 
formatikai funkciók, ahol a cloud 
hatékonyabb, olcsóbb megoldást 
kínál. Hosszú távon semmikép- 
pen sem vezet eredményre, ha va- 
laki keresztbefekszik e tendenciák- 
nak, sokkal inkább célravezető, ha 
a CIO új vezetői stílust alakít ki, 
illetve megszerzi az átalakuláshoz 
igazodó új vezetési szakértelmet" — 
mutatott rá Komáromi Zoltán. 

A CIO szerepe nyilván megvál- 
tozik, ha a vállalat felhőalapú szol- 
gáltatást vesz igénybe. Az irányítás, 
a kontroll jellege erősen megválto- 
zik, hiszen nem egy belső szolgál- 
tatót, hanem egy külső szolgáltatót 
kell menedzselni. Az új feladatok el- 
végzéséhez más eszközökhöz kell 
nyúlni, más képességekre, más szak- 
tudásra van szükség. Bele kell tanul- 
ni az újfajta szerződéses viszony ke- 
zelésébe, jogi ismeretekre kell szert 
tenni, illetve erőteljesen felértékelő- 
dik a CIO kapcsolatkezelési képes- 
sége. Rendkívül fontos, hogy a CIO 
pontosan tudja, meddig terjed az ő 
felelősségi köre, és honnan kezdődik 


IFÓKUSZI 


a szolgáltatóé. Összességében sok- 
kal bonyolultabb, összetettebb kap- 
csolatrendszer jön létre, mint ami- 
kor a teljes informatika belső kézben 
összpontosul. Erre az informatikai 
vezetőnek alaposan fel kell készül- 
nie, meg kell szereznie a szükséges 
plusztudást, szakmailag és vezető- 
ként egyaránt. 


ÚJFAJTA KOCKÁZATKEZELÉS 
Bonyolítja a helyzetet, hogy a leg- 
több esetben - legalábbis eleinte — 
nem tisztán felhőalapú szolgálta- 
tásokat vesz igénybe egy cég, ha- 
nem valamifajta hibrid, külső-belső 
konstrukciót alakítanak ki. Ilyen- 
kor úgy kell integrálni a belső és 

a külső erőforrásokat, hogy a mű- 
ködés zökkenőmentes legyen. Az 
is a vállalat informatikai vezetőjé- 
nek a felelősségi körébe tartozik, 
hogy megnyugtatóan kezelje a kül- 
ső szolgáltatóval felmerülő esetle- 
ges problémákat. 

, Az alapelv mindig az, hogy va- 
lamit valamiért. A külső szolgálta- 
tó olcsóbb szolgáltatásainak az le- 
het az ára, hogy magasabb vagy 
más jellegű kockázatok jelennek 
meg a rendszerben. Kétségtelen 
tehát, hogy a cloud computing be- 
vezetésével felerősödik egy újfajta 
kockázatkezelés. Na de ne legyünk 
ennyire negatívak, világítsunk rá 
a felhőalapú szolgáltatások pozi- 
tív oldalaira is! A cloudot alapve- 
tően lehetőségként kell kezelni. Az 
ésszerűség azt diktálja, hogy azok 
a szolgáltatások kerüljenek ki a fel- 
hőbe, amelyek kevésbé kritikusak 
az üzlet szempontjából, vagy ame- 
lyek már bejáratott technológiák- 
ra épülnek. Ezzel egyben nagyobb 
értelmet kaphat a belső informati- 
ka, hiszen az újszerű technológiai 
megoldások, a legfontosabb üzle- 
ti funkciók továbbra is házon belül 
maradnak, ráadásul a korábbinál 
magasabb színvonalon. Így a belső 
csapat tényleg a legfontosabb in- 
formatikai funkciókra tud összpon- 
tosítani" — hangsúlyozta az IDC 
ügyvezető igazgatója. 

A felhőalapú szolgáltatások fon- 
tos jellemzője a használatalapú 
árazás is. Az ügyfél csak azokért 
a funkciókért fizet, amelyeket hasz- 
nál. Megjegyzendő, hogy a használt 
funkciók — az igények alapján — di- 
namikusan változtathatók. 7 

I KÖLTSÉGCSÖKKENTÉS CLOUDDALI 

A nemzetközi nagyvállalatok informatikai szakembereinek túlnyomó többsége egyetért abban, hogy a vállalati adatok és 
alkalmazások egy részének számítási felhőkbe költöztetése jelentős üzleti és szervezeti előnyökkel járhat. Írta: Dávid Imre 


Cisco a közelmúltban adta 
A ki Cisco Connected World 

Report című nemzetközi ta- 
nulmánysorozatának harmadik, utolsó 
részét. Az InsightExpress amerikai 
piackutató cég felmérésének célja az 
volt, hogy részletesen feltérképezze az 
adatközpontokkal, virtualizációval és 
számítási felhőkkel kapcsolatos glo- 
bális tendenciákat. 

A jelentés novemberben kiadott 
első részének legfőbb tanulsága az 
volt, hogy a munkavállalók egyre 
fontosabbnak tartják a rugalmas 
munkavégzést lehetővé tévő mobil- 
eszközök és a tartózkodási helyük- 
től függetlenül is biztonságosan 
hozzáférhető vállalati adatbázisok 


Cloud computing fejlesztések 
Tervezik-e a vállalatánál a cloud computing megoldások bevezetését? 


Nem. A jelenlegi terveink között 
nem szerepel a felhőalapú vállalati 
megoldások használata 


Még nem. Fontolgatjuk a 
számítási felhők bevezetését, 
de egyelőre kivárunk 5 


Talán. Próbáljuk felmérni, 
milyen előnyöket jelenthet 
a cég számára a cloud- 
rendszerek bevezetése, 
de még nem döntöttünk 


használatát. A második részből ki- 
derült, hogy a dolgozók fokozódó 
információigénye, valamint az álta- 
lánosan elfogadott informatikai sza- 
bályok és azok ismerete között 
jelentős különbségek és ellentmon- 
dások vannak. 


Az utolsó rész azt boncolgatta, 
milyen módszereket alkalmaznak 
a cégek informatikai vezetői az adat- 
központok fejlesztésében, és hogyan 
próbálnak előnyt kovácsolni az 
olyan új megoldásokban rejlő lehe- 
tőségekből, mint a számítási felhők, 
a szervervirtualizáció, a fejlett 
videoszolgáltatások vagy az egyre 
, okosabbá? és sokoldalúbbá váló 
mobileszközök. 


FEJLŐDŐ ORSZÁGOK ÉS FELTÖREKVŐ 
GAZDASÁGOK A ,FELHÓJÁRÓK" KÖZÖTT 
A Cisco tizenhárom országra — 
köztük olyan fejlett és feljövő- 
ben lévő, jelentős potenciállal ren- 
delkező piacokra, mint az Egye- 
sült Allamok, 
Nagy-Britan- 
nia, Franciaor- 
szág, Német- 
ország, Kína, 
India, Brazília 
vagy Mexikó — 
kiterjedő ku- 
tatásában részt 
vevő informa- 
tikai szakem- 
berek 52 szá- 
zaléka használ 
vagy szeretne 
használni valamilyen vállalati szin- 
tű felhőmegoldást. A brazil infor- 
matikusok különösen elkötelezet- 
tek a cloud rendszerek adaptálása 
mellett: hetven százalékuk nyilat- 
kozott úgy, hogy cégüknek már 
van ilyen megoldása, vagy a közel- 


Igen. Már ma is használunk 


felhőalapú alkalmazásokat 


Tervezzük. Szeretnénk 
meghonosítani a cégnél a 
cloudalapú alkalmazások 

használatát - akár a 
jelenlegi rendszereink 
migrációja révén, akár 

SaaS-alapon 


jövőben tervez bevezetni valami- 
lyen hasonló szolgáltatást. 

A tanulmányban szereplő országok 
IT-vezetőinek átlagosan 18 százaléka 
használ valamilyen felhőalapú meg- 
oldást. A brazil cégek körében ki- 
emelkedően magas, 27 százalékos 
lefedettséget mértek; de a németor- 
szági (szintén 27 százalék), indiai 
(26 százalék), egyesült államokbeli 
(23 százalék), valamint a mexikói 
(22 százalék) vállalatok is élenjárnak 
a cloud rendszerek alkalmazásában. 

A vezető informatikusok jelentős 
része úgy véli, hogy a jövő igen 
komoly lehetőségeket rejt a szá- 
mítási felhők alkalmazásában. Az 
InsightExpress szakemberei által 
megkérdezett CIO-k 88 százaléka 
tervezi, hogy az elkövetkező három 
évben a vállalata által használt ada- 
tok és alkalmazások szignifikáns ré- 
szét magánfelhőkbe vagy nyilvános 
rendszerekbe migrálja. 

"Többségük természetesen a szak- 
mai közvélekedés szerint nagyobb 
biztonságot nyújtó privát felhőket 
preferálja: 33 százalékuk nyilatko- 
zott úgy, hogy a következő évek- 
ben cége adatállományának és 
alkalmazásportfóliójának legalább 
ötven százalékát számítási felhőkbe 
delegálja majd. A nyilvános felhő- 
ket választók gyorsabban lépnének: 
34 százalékuk a következő egy év- 
ben, míg 44 százalékuk két, 21 szá- 
zalékuk pedig két-három éven belül 
tervezi levezényelni saját , informa- 
tikai mennybemenetelét". 


KÖLTSÉGHATÉKONYSÁG ÉS 
VIRTUALIZÁCIÓ 

A tavalyi év slágertémája — termé- 
szetesen a felhők és a vállalati szcé- 
nában is egyre szélesebb körben 
használt mobilmegoldások mellett 
— a virtualizáció, azon belül is 

a szervervirtualizáció volt, annak 
ellenére is, hogy ma még a cloud 
computing megoldásokhoz hason- 
lóan a virtualizált szerverrendsze- 
rek sem terjedtek el igazán. A Cisco 
kutatásában közreműködő szakem- 
berek alig 29 százaléka nyilatkozott 
úgy, hogy , éles" szervereiknek leg- 
alább a fele virtualizált; a tesztüzem- 
ben működő szerverek esetében 28 
százalék volt ugyanez az arány. 

A virtualizáció elterjedését első- 
sorban a biztonsággal és a rendsze- 
rek stabilitásával kapcsolatos kétsé- 
gek hátráltatják. Sokan a virtualizált 
környezethez szükséges működési 
folyamatok kidolgozásának nehéz- 
ségeit is a gyors és nagyarányú be- 
fogadás gátjának tekintik, mások 
a szerver- és folyamatfelügyelet kér- 
déseit említik a legfontosabb prob- 
lémák között. 

A kilátások az említett aggo- 
dalmak ellenére is kedvezőek. Az 
InsightExpress által megkérdezett 
vezetők harminc százaléka szerint 
az új technológia dinamikusabb 
informatikai rendszerek kiépíté- 
sét teszi lehetővé, 24 százalékuk 
az erőforrások költségtakaréko- 
sabb elosztását, míg 18 százalékuk 
az alkalmazások gyorsabb és ru- 

galmasabb jogosultságkiosztását 
emelte ki a virtualizáció legfonto- 
sabb előnyeként. 

Altalánosságban elmondható, 
hogy az II-szakemberek többsége 
jelentős spórolási lehetőséget lát 


A hálózat szerepe az adatközpontokban 
Véleménye szerint hogyan alakul a hálózat szerepe a vállalata adaközpontján 


kező három évben az alkalmazások 
és az adatok mennyiségének ug- 
rásszerű növekedése, a biztonsági 
és kockázatkezelési kérdések, il- 
letve a további költségcsökkentés 
iránti igény határozhatja meg az 
iparági fejlő- 
dés fő irányvo- 
nalait. 


belül a következő három évben? 


Nem tudom/nem vagyok biztos benne 


Csökkenni fog a jelentősége 


Változatlan szerepet 
fog betölteni 


a virtualizációban. Ezt támasztják 
alá a Connected World Report ada- 
tai is: a válaszadók harminc százalé- 
ka legfeljebb 24, negyven százaléka 
pedig 25 és 49 százalék közötti költ- 
ségmegtakarítást vár a virtualizációs 
megoldások rendszerbe állításától. 
Az említett várakozásokat figye- 
lembe véve nem meglepő, hogy 
a szakemberek prognózisa szerint 
a virtuális rendszerek egyre nagyobb 
szerepet töltenek majd be a vállala- 
tok életében: a megkérdezettek kö- 
zel fele (t6 százalékuk) úgy véleke- 
dett, hogy a következő három évben 
az éles üzemben működő kiszolgá- 
lók akár 50-100 százaléka ilyen kör- 
nyezetben dolgozik majd. 


BIZTONSÁGOS MOBILELÉRÉS 

A Cisco által megrendelt kutatás 
készítői az adatközpontokkal kap- 
csolatos tendenciákat és várakozá- 
sokat is igyekeztek felmérni. 
Tapasztalataik azt mutatják, hogy 
az informatikai vezetők többsége 
kiemelten fontos trendformáló 
szempontnak tartja a mobil infor- 
mációelérés iránt megnövekedett 
felhasználói igényt, de a virtuali- 
zációt, az egységes hálózatok ki- 
alakítását, a desktop-virtualizációt 
és a számítási felhők megjelenését 
is az adatközpontok jövőjét meg- 
határozó, fajsúlyos tényezők kö- 
zé sorolták. 

Az üzleti környezet alakulása 
természetesen szintén jelentős 
mértékben befolyásolhatja az 
adatközpontok fejlődési modellje- 
it. A szakemberek szerint a követ- 


Tízből hét 
válaszadó (69 
százalék) sze- 
rint tovább 
nőhet a háló- 
zat szerepe az 
adatközpont- 
ban elfoglalt 
központi he- 
lye, valamint 
az erőforrások 
egyesítésében és felügyeletében 
betöltött funkciója miatt. A meg- 
kérdezettek 33 százaléka az üzle- 
ti alkalmazások dinamikusabb és 
gyorsabb rendszerbe állíthatósá- 
gát, 31 százalékuk az igényeknek 
és a kapacitásoknak jobban meg- 
felelő erőforrás-kezelési megol- 
dások kifejlesztését, 19 százalékuk 
a nagyobb hibatűrésű rendszerek 
kiépítését, 17 százalékuk pedig az 
energia- és hűtési költségek to- 
vábbi csökkentését tartja az elkö- 
vetkező három év legfontosabb 
prioritásainak. 

A felmérésből kiderült, hogy 
a vállalatok II-vezetőinek fejleszté- 
si stratégiáját is hasonló szempontok 
határozhatják meg az elkövetkező 
években. Huszonnyolc százalékuk 
a tárolóhelyek bővítését és a helyi 
hálózati forgalmat összefogó, egy- 
séges szisztémák kiépítését tartja 


Erősödni fog. Egyre fontosabb 
szerepet játszhat az erőforrá- 
sok elosztása és az adatbiz- 
tonság szempontjából 


Erősödni fog. Képes egyesí- 
teni a szerver- és adattároló 
kapacitást a virtualizációs 
erőforrásokkal 

legfontosabb feladatának. Huszon- 
három százalékuk az adatközpont- 
virtualizációt, 18 százalékuk az ada- 
tok számítási felhőkbe való kihe- 
lyezését, 17 százalékuk az egységes 
számítási rendszereket, 13 százalé- 
kuk pedig a desktopvirtualizációt 
nevezte meg az adatközpontjaikkal 
kapcsolatos legfontosabb stratégi- 
ai célként. 


ÚJ KARRIERLEHETŐSÉGEK 

AZ INFORMATIKÁBAN 

Az informatikai szakemberek közel 
fele azon a véleményen van, hogy 
az elkövetkező három év során 

a korábban elkülönülten működő 
csoportok keresztképzése és együtt- 
működése révén új karrierlehetősé- 
gek jelenhetnek meg az informati- 
kai szegmensben. 


Együttműködés az adatközpontok üzemeltetői között 
Mi indokolhatja a vállalatánál működő adatbázis-kezelő csoportok 
munkájának összehangolását? 


Nem tudom/nem vagyok biztos benne 


Nem tervezzük az egyes 
csoportok integrálását 


A cloud computing 
megoldások használata 
szükségessé teszi az 
eddigieknél szorosabb 
együttműködést 179. 
0 
A virtualizáció lehet a 
csoportok integrálásának 
legfontosabb oka 


A Connected World Reportban 
részt vevő CIO-k 27 százaléka sze- 
rint az informatikai részlegek kö- 
zötti szoros együttműködés haté- 
konyabb munkavégzést tesz lehető- 
vé, 25 százalékuk szerint pedig az új 
technológiák bevezetése kényszeríti 
ki a szorosabb integrációt. 


25" 


Az új munkahelyek létesülésé- 
vel és a karrierlehetőségek fej- 
lődésével kapcsolatban az indiai 
szakemberek a legoptimistábbak: 
59 százalékuk a jelenlegi lehető - 
ségek nagyarányú bővülésére szá- 
mít; Kínában 56, Spanyolország- 
ban és Mexikóban pedig 53 szá- 
zalékuk számol azzal, hogy az új 
technológiák és munkametódusok 
meghonosodása pozitívan hat- 
hat az informatikai munkaerőpiac 
alakulására. 

A szakemberek különösen fontos- 
nak tartják az új megoldások 
bevezetésével együtt járó képzése- 
ket és az ezek során befogadott tu- 
dástöbbletet. Az összes válaszadó 
43 százaléka vélekedett úgy, hogy 
az adatközponti vezetők körében 
indított legfrissebb képzési és ta- 
núsítási prog- 
ramok követ- 
keztében új in- 
formatikai ál- 


A csoportok munkájának 


összehangolása nagyobb láslehetőségek 
hatékonyságot szavatol jelenhetnek 
meg a piacon. 
Összességé- 


ben a válasz- 
adók 4lszáza- 
léka bízik ab- 
ban, hogy 

a számítási fel- 
hők megjele- 
nése, a virtualizáció széles körű el- 
terjedése és a mobilrendszerek ki- 
alakulása új karrierlehetőségeket 
teremthet; az ezek nyomán kiala- 
kuló lehetséges szerepkörök kö- 
zött főként az adatközpont-terve- 
zést és az adatközpont-menedzs- 
mentet említették. 1 


Az új technológiák megje- 
lenése szükségessé teszi a 
működés összehangolását 


Helyi szinten is érvényesülő globális trendek 


A Cisco Magyarország 2010 novemberében a Connected 
World Report mintájára egy saját, nem reprezentatív felmérést 
is készített. A budapesti Cisco Expo konferencián részt vevő 
informatikai szakemberek és döntéshozók megkérdezésével 
végzett kutatásban arra keresték a választ, hogy az elkövetkező 
években milyen üzleti trendek és folyamatok alakíthatják majd 
a hazai vállalatok adatközpont-stratégiáját. 

A felmérésben közel ötszáz szakember vett részt; a kutatás ered- 
ményei azt mutatják, hogy a magyarországi vállalatok adatköz- 
pontokkal kapcsolatos terveit nagyjából ugyanazok a szempon- 
tok és körülmények alakítják majd, mint a külföldi szereplőkéit. 
A 477 megkérdezett szakember 31,66 százaléka (151 fő) sze- 
rint rövid és középtávon az adatok és alkalmazások volumené- 
nek nagymértékű növekedése lesz a meghatározó tendencia. 


Ahogy külföldön, úgy ittis hangsúlyos szempontként merült 
fel a költségcsökkentés: a felmérésben résztvevők 22.22 szá- 
zaléka (106 fő) az új technológiák bevezetése révén elérhető 
megtakarításokat emelte ki fő előnyként. 

A biztonsággal és kockázatkezeléssel kapcsolatos fejlesztése- 
ket 15,3 százalékuk (73 fő), míg a földrajzilag szétszórt mobil 
vagy távoli alkalmazottak foglalkoztatását 524 százalékuk (25 
fő) említette jövőbeni stratégiája sarkalatos pontjaként. 

A válaszadók 24 százaléka cégének új üzleti területre való ki- 
lépését vagy üzleti-működési modelljének változását nevez- 

te meg az adattárolással kapcsolatos fejlesztéseket befolyásoló 
legfontosabb tényezőként, 1.68 százalékuk (8 fő) pedig olyan 
vállalkozásnál dolgozik, amelyik globális üzleti expanzióra — 
vállalategyesítésre vagy felvásárlásra — készül. 

Felhőhből a kézbe 


Az okostelefonok appjai már régóta aktívan használják 
a felhőalapú technológiákat. De hogyan profitálhat a felhőből 
a vállalati szféra? Írta: Kis Endre - Odrovics Szonja 


hogy az okostelefonok egy- 
A re szélesebb körű lehetősé- 

geket tartogatnak a cégek 
számára is, úgy nehezedik a döntés, 
ha eljön a céges mobil kiválasztásá- 
nak ideje. A választás során a leg- 
fontosabb szempontokat a munka- 
végzéshez szükséges applikációk 
könnyű felhasználhatósága és keze- 
lésük elsajátíthatósága mellett 
a kompatibilitás és a biztonság kér- 
dései jelentik. Ma már azonban 
szinte bármelyik platform képes 
arra, hogy biztonságosan tegye el- 
érhetővé a mobil iroda megterem- 
tésének lehetőségét. Ezek az egyedi 
szolgáltatások felhőalapú appként 
való megvalósításától akár 
a desktopvirtualizációval egybe- 
kötött felhőalapú megoldásokig 
terjedhetnek. Ez utóbbiak akár 
még a választás terhét is levehe- 
tik a CIO-k válláról, hiszen segít- 
ségükkel bárhol és bármikor, gya- 
korlatilag platformfüggetlenül 
használhatjuk irodai, vállalati al- 
kalmazásainkat. 

Cikkünkben körkép formájában 
foglaljuk össze, milyen lehetősé- 
gek állnak rendelkezésünkre a fel- 
hőalapú technológiákat illetően 
a mai vezető mobilplatformokon: 
10$-en, Androidon, BlackBerryn és 
Windows Phone 7-en. 


BLACKBERRY 

Vállalati körökben kiemelkedően 
biztonságos és megbízható mivolta 
miatt, és mert problémamentesen 
kezeli a Microsoft Office formá- 
tumokat, hagyományosan a Black- 
Berry a legnépszerűbb platform, 
bár legfőbb konkurensei, az 
Andorid és az iOS rohamosan nö- 
vekvő népszerűségük következ- 
tében mostanában kezdenek el 
erősíteni a vállalati szolgáltatá- 
sok, vállalatokat célzó fejlesztések 
frontján is. 

Ráadásul, bár a BlackBerry ope- 
rációs rendszere mindig is a válla- 
lati igények maximális figyelembe- 
vételével készült, ez az előny sajnos 
egyben hátrány is: a BlackBerryk 


kezelhetősége általánosságban véve 
egyelőre még nehézkesebb, mint 
konkurenseié. Ennek ellenére fel- 
veszi a harcot, és egyelőre stabilan 
őrzi pozícióját a vállalati fronton. 

A BlackBerry ugyan csak tízezres 
nagyságrendben kínál letölthető 
alkalmazásokat az App Worldben, 
de ezeket szigorúan ellenőrzi, és 
kínálata is jobban illeszkedik a vál- 
lalati igényekhez. 

A BalckBerry Enterprise Server 
(BES) hagyományosan megfelelő 
és biztonságos megoldást kínál 
a vállalati szoftverek és adatok el- 
éréséhez és kezeléséhez, ráadásul 
eleve tartalmazza a mobileszközök 
menedzseléséhez szükséges eszkö- 
zöket. Friss bejelentés, hogy mind- 
ezek mellé 2011 végére tervezik 
a felhőalapú BES megjelentetését, 
ami lehetővé teszi majd a vállalatok 
számára, hogy saját szerverek fenn- 
tartása és üzemeltetése nélkül is él- 
vezhessék a megoldás előnyeit, és 
részesülhessenek a felhőalapú tech- 
nológiák egyéb előnyeiből is. 


I0S 

A jelenlegi piacvezető mobil ope- 
rációs rendszer az iPhone-okon és 
iPadeken futó 10S. Az elmúlt évek- 
ben kiharcolt pozíciója és vállalati 


Wednesday, July 23 


arterly Review 


BlackBerry Playbook 

körökben is növekvő népszerűsége 
megalapozottá teszi azokat a fej- 
lesztéseket, amelyeket az Apple az 
operációs rendszer legutóbbi ver- 
zióinak kifejlesztésekor eszközölt, 
láthatóan azért, hogy kedvében jár- 
jon a vállalati szférának. 

Kínálat szempontjából a maga 
több százezer appjával, amelyeket 
az Apple ráadásul elfogadható szi- 
gorúsággal ellenőriz, felhasználói 
szempontból egyértelműen az 
AppStore a befutó. Kisebb, illetve 
azon vállalatok számára, amelyek 
lemondanak a legmagasabb biz- 
tonsági fokozat eléréséről, az 
AppStore-ban minden szükséges 
eszköz megtalálható a harmadik fél 
által fejlesztett applikációk között, 
még annak ellenére is, hogy a vál- 
lalati felhasználásra szánt appok 
száma arányaiban alacsonyabb, 
mint a BlackBerrynél. Ráadásul, 
ahogy egyre több vállalat teszi le 
a voksát az iPhone és az iPad mel- 
lett, mind gyakrabban találhat- 
juk olyan megbízható cégek nagy- 
vállalatoknak is szánt megoldásait 
az appok kínálatában, mint példá- 
ul a Novell, melynek Novell Cloud 
Manager mobile appja december 
óta elérhető. 

De nemcsak a külső (harmadik) 
résztvevők, maga az Apple is egyre 
jobban igyekszik kiszolgálni a válla- 
lati igényeket: az 105 4 egyik legprak- 
tikusabb újítása, hogy lehetővé tet- 
te a vállalatok számára a saját appok 
vállalaton belüli terjesztését az 
iTunes megkerülésével. Az alkalma- 

zottak egy URL-ről, e-mail csa- 
tolmányból, illetve akár egy másik 
appon (pl. vállalati appdisztribútor) 
keresztül is könnyedén hozzájut- 
hatnak a cég saját fejlesztésű, belső 
applikációihoz. 

A felhőalapú szolgáltatások te- 
rén is elöl jár az Apple: MobileMe 
szolgáltatáscsomagja nemcsak az e- 
mailek, a naptárunk és kontakjaink 
felhőben való biztonságos tárolását 
és elérését teszi lehetővé, de fájl- 
jaink tárolására és megosztására 
is megoldást jelenthet, akár PC és 
Mac gépek között is. A MobileMe 
iPaden lehetővé teszi a dokumen- 
tumok, táblázatok stb. szerkeszté- 
sét is, de az olyan, harmadik fél ál- 
tal fejlesztett applikációk, mint 
például a documents to go se- 
gítségével iPhone-on tudjuk szer- 
keszteni őket. 

Mindezek mellett az 1O0S meg- 
bízhatóan képes kezelni a Google 
Accountunkat, illetve hozzáférhe- 
tünk Exchange Accountunkhoz is 
(az 1OS 4 már az Exhange 2010-et 
is támogatja, illetve több Echange 
Account kezelérése is képes). 

Felhőalapú technológiával még 
az 10S ellen felemlegetett egyik 
legjelentősebb ellenvetés, a flash 
hiánya is kiküszöbölhető: az 
AlwaysOn Technologies Cloud 
Browse nevű appja kínál ilyen 
megoldást. 


ANDROID 
A viszonylag friss Android — bár je- 
len pillanatban a vállalati szolgálta- 
tások és a biztonság szempontjaiból 
nem jár az élen -, az eladási statisz- 
tikák alapján hosszú, illetve már 
középhosszú távon is pozitív fogad- 
tatásra, így jelentős fejlesztésekre 
számíthat vállalati fronton is. 
Azoknak a javarészt kisebb cé- 
geknek, amelyek a Google válla- 
lati szolgáltatása mellett tették le 
a voksukat, az Android már most 
megbízható megoldást jelenthet 
a kontaktok, a naptár, illetve a le- 
velezés kezelésére, a dokumentu- 
mok elérésére. Külső alkalmazá- 
sok, mint például a ZDNet által 
fejlesztett Ouickoffice segítségével 
itt is lehetőség nyílik a dokumen- 
tumok szerkesztésére is. Exchange 
Accountunkat is beállíthatjuk, en- 
nek nehézsége és korlátai azonban 
verziófüggők. 

Az Android esetében, ha a válla- 
lat nem kívánja elkötelezni magát 
néhány készüléktípus megvásár- 
lása mellett, problémát jelenthet, 
hogy az egyes készülékeken az 
operációs rendszer más-más verzi- 
ói képesek csak futni, 
más-más lehetősége- 
ket biztosítva a fel- 
használónak. Ugyan- 
ez a probléma érin- 
ti az Android Market 
kínálatát is: előfor- 


dulhat, hogy a nagy- E 


ságrendileg 100 ezer 
appnak csak töredéke Nagy 
képes futni egy adott Levente 


készüléken találha- 
tó operációs rendszer 
verzión, és ez a prob- 
léma akkor is jelent- 
kezik, ha saját appot 
szeretnénk fejleszteni vállalatunk 
számára. 

Ami az Android Market elő- 
nye - azaz a sokszínűséget gene- 
ráló szabadság és ellenőrizetlen- 
ség -, egyben a hátránya is, hiszen 
sok megbízhatatlan forrásból szár- 
mazó, a biztonságot veszélyeztető 
applikáció kerülhet így a kínálat- 
ba. A felhőalapú megoldások azon- 
ban nemcsak az eltérő verziók, de 
a megbízhatatlan appok problé- 
májára is megoldást jelenthetnek. 

A Google is megkezdte a fej- 
lesztést a felhőalapú technoló- 
giák támogatására: az OS 2.2-es 
verzióján már elérhető Android 
Cloud to Device Messaging 
(C2DM) projektje olyan push 
notification szolgáltatás a fejlesz- 
tők számára, amely lehetővé teszi, 
hogy a harmadik félként belépő 
applikációszerverek üzenetet küld- 
jenek a mobileszközöknek az ada- 
tok frissüléséről a szerveren. 


Microsoft 


WINDOWS PHONE 7 

A Microsoft a cloud szolgáltatá- 
sok folyamatosan bővülő körét 
kínálja lakossági és vállalati fel- 
használóknak, elérését a PC mel- 
lett okostelefonon is támogatja. 

A szoftvercég mobilplatformja, 

a Windows Phone 7 szorosan in- 
tegrált a Microsoft olyan felhőala- 
pú szolgáltatásaival, mint a Win- 
dows Live és az Xbox Live. Be- 
állítható rajta a Live Mail postalá- 
da, a Messenger és a SkyDrive 


Office üzletágvezető 


Magyarország 


használata, a fényképek feltöltése 
és megosztása stb. A Microsoft 

a Facebookkal is integrálta mobil- 
platformját. Windows Phone 7 
alapú okostelefonjuk böngésző- 
jéből a felhasználók emellett az 
Office Web alkalma- 
zásokat is elérhetik, 

így nagyobb szöveges 
dokumentumokat, táb- 
lázatokat vagy prezentá- 
ciókat is könnyen meg- 
nézhetnek vagy szer- 
keszthetnek a weben. 

— A vállalati felhasz- 
nálók szemszögéből 
minden okostelefon 
egyik legfontosabb 
funkciója a levelezés — 
mondta Nagy Levente, 

a Microsoft Magyaror- 
szág Office üzletágának 
vezetője. — A Windows Phone 7 

a részét képező Office Mobile 
2010-en keresztül szorosan integ- 
rált az Exchange Serverrel, amely- 
ről a levelek mellett a névjegye- 
ket és a naptárbejegyzéseket is 
szinkronizálja az okostelefonra. 
Ez a kapcsolat közvetlen, létre- 
hozásához nincs szükség köz- 

tes szoftverrétegre a vállalat I I- 
környezetében. A Microsoft a mo- 


Aa 

a mobileszközön is érvényre jut- 
nak. Mindez akkor is így műkö- 
dik, ha a vállalat a levelezőszer- 
ver felhőalapú szolgáltatásként el- 
érhető változatát, az Exchange 
Online-t használja. 

A felhasználó érzékeny ada- 
tainak védelmét erősíti, hogy 
a Windows Phone 7-et futtató 
okostelefonról a Microsoft adat- 
központjában egy biztonsági má- 
solat, virtuális telefon készül, így 
az elvesztett eszköz egy térképszol- 
gáltatás segítségével megkeres- 
hető, illetve szükség esetén távol- 
ról újraformázható anélkül, hogy 
a rajta lévő információk is elvesz- 
nének. 

-— Az Office Mobile 2010 a Share- 
Point 2010-zel is szorosan 
integrált, amely az Office 365 ré- 
szeként hamarosan cloudszolgál- 
tatásként is elérhető lesz — emel- 
te ki Nagy Levente. -—Ezzel to- 
vább fog bővülni az Office Mobile 
alkalmazásokban elérhető funk- 
ciók köre. A felhasználók példá- 
ul a SharePoint Online-on ke- 
resztül megosztott dokumentu- 
mokhoz is fűzhetnek majd meg- 
jegyzéseket Windows Phone 7 
okostelefonjukról. Az Office 
Mobile 2010-ben megtalálható 

bileszköz támogatásában kiemel- 
ten kezeli a biztonságot. Ezért 
amikor a felhasználó első alka- 
lommal szinkronizálja telefon- 

ját az Exchange Serverrel, akkor 
az adminisztrátor által ott beállí- 
tott biztonsági és egyéb szabályok 


a SharePoint Workspace Mobile, 
az Office 2010 új alkalmazása is, 
amellyel a felhasználók a Share- 
Point munkaterületek tartalmát 
szinkronizálhatják PC-jükre és 
okostelefonjukra. Ezt a tartal- 
mat adatkapcsolat nélkül, offline 


is böngészhetik, illetve szerkeszt- 
hetik, majd Wi-Fi vagy 3G háló- 
zatra csatlakozva ismét szinkro- 
nizálhatják mindkét irányban. Az 
Office 365 megjelenésével ez már 
a SharePoint Online-nal is mű- 
ködni fog — magyarázta az üzlet- 
ágvezető. 

Az Office Mobile kiemelt alkal- 
mazása a OneNote Mobile, amely- 
lyel a felhasználó jegyzeteket ké- 
szíthet okostelefonján - listákat, 
szöveges feljegyzéseket, hangfel- 
vételeket és fotókat, videókat öt- 
vözve ugyanazon a jegyzetla- 
pon. Ha a felhasználó beállítja ezt 
a szolgáltatást, a Windows Phone 
7 ezeket a jegyzeteket automatiku- 
san szinkronizálja a SkyDrive-val, 
majd azon keresztül a PC-vel is. 

-— Rendkívül nagy üzleti értékkel 
bír, ha az alkalmazottak bárhol, 
bármikor produktívan végezhe- 
tik munkájukat, és nem kell órákat 
várni egy kollégára, hogy PC elé 
kerüljön és elolvasson egy levelet, 
kiegészítsen vagy jóváhagyjon egy 
dokumentumot, mert ezt Win- 
dows Phone telefonjáról azonnal 
megteheti — fejtette ki az üzletág- 
vezető. — Az ehhez szükséges tech- 
nológiai feltételek megteremtése 
a CIO szerepét is erősíti a vállala- 
ton belül, feltéve, hogy mind a tar- 
talom, mind a hozzáférések megfe- 
lelő védelmét és felügyeletét is biz- 
tosítani tudja. Ebben az említett 
szolgáltatások, a Microsoft válla- 
laton belül telepített, illetve fel- 
hőben elérhető alkalmazásainak 
funkciói, valamint azok a letölthe- 
tő csomagok is segítenek, amelyek 
a Windows Phone 7 használatba- 
vételéhez adnak útmutatót a válla- 
latoknak. 

Mindemellett a Microsoft olyan 
üzleti szerveralkalmazásai is el- 
érhetők mobiltelefonokról, mint 
a Dynamics AX és CRM. Ezekhez 
a Microsoft partnerei mobil kli- 
ensalkalmazásokat is fejlesztenek, 
amelyek a Windows Marketplace 
online piactéren szerezhetők be. 

, Windows Phone 7-re például 
a Resco készített egy kliens- 
programot - mondta Wentzel 
István, a Microsoft Magyarország 
Dynamics CRM termékmene- 
dzsere —, amely a Dynamics CRM 
Online felhőszolgáltatásunkkal is 
használható." af 

A Google jelene, a vállalati IT közeljövője 


Ben Fried büszke arra, hogy több platformból választhatnak a Google dolgozói, és arra inti a vállalatokat, hogy mielőbb 
dolgozzák ki táblagép-stratégiájukat. Az eredeti interjút Juan Carlos Perez, az IDG News Service miami irodájának 
munkatársa készítette. Magyar változat: Egri Imre 


udta, mit vállal Ben Fried, ami- 
T kor otthagyta informatikai 

igazgatói állását a Morgan 
Stanley-nél, és beült a Google infor- 
matikai igazgatói székébe 2008 má- 
jusában. Iudta, hogy az általa támo- 
gatott felhasználók között ott lesz 
a Google-társalapító Larry Page és 
Sergey Brin, Eric Scbmidt vezérigaz- 
gató és Vint Cerf elnökhelyettes is. 
A Computerworld.hu-t is működtető 
IDG világhálózat IDG News Service 
hírügynöksége számára adott interjú- 
jában Fried nyíltan beszélt munkájá- 
ról, és tippeket adott a többi informa- 
tikai igazgatónak, például az igencsak 
időszerű táblaeszköz-stratégiával kap- 
csolatban. Alább az interjú szerkesz- 
tett változatát olvashatják. 


IDG News Service: Mennyivel nagyobb 
kihívás egy olyan cég informatikai ve- 
zetőjének lenni, ahol több ezer számí- 
tógépmérnök dolgozik, mint például 
egy gyorsétteremlánc IT-munkáját 
igazgatni? 

Ben Fried: Egyes dolgok valóban ne- 
hezek, mivel annyi briliáns szakem- 
ber az ember ügyfele. Vastag bőr kell 
hozzá... Ez ugyancsak igaz azokra 

a mérnökemberekre, akik a Google 
termékeit készítik, merthogy mi ma- 
gunk teszteljük a szoftvereket. Ami 

a Google-t illeti, mi kiemelkedő mi- 
nőségű termékeket állítunk elő, és ké- 
pesek vagyunk a technológiát felhasz- 
nálni a szervezet átformálására — ez 
más cégeknél nem szükségszerűen 
van így. A vezetőség alapvetően 

és mélyen érti, mit is csinálunk mi az 
embereimmel, és ez ámulatos. Persze 
hihetetlenül nehéz, hogy enyémek 

a világ legkövetelőzőbb felhasználói, 
de nincs is jobb mód a naggyá vá- 
láshoz, mint a követelőző ügyfél. Az 
eredmények is hihetetlenül jók, az 
embereim munkájának gyümölcsét 
látva ez engem lenyűgöz. 


IDG News Service: Mit tart alegnagyobb 
eredményének Google CIO-ként? 

B.E: Minden menedzser hezitálna 
egy ilyen kérdés hallatán, hiszen ép- 
pen azokkal a dolgokkal okozunk 


nagy problémákat és bántunk meg 
sok embert, amelyeket kihagyjuk 

a válaszból. Felső szintről nézve 
megvan az a valóban fontos érték 

a Google-ban, hogy nem olyan folya- 
matokat valósítunk meg, amelyeket 
épp lehetővé tesz a technológiánk, 
hanem inkább eldöntjük, mi legyen 

a Google, és létrehozzuk a techno- 
lógiát, amely ezt le- 
hetővé is teszi. Azok- 
ra a dolgokra vagyok 

a legbüszkébb, ame- 
lyekben megengedtük 
a Google-nak, hogy el- 
térő legyen. A Google 
egyedi módokon bérel 
fel, léptet elő és jutal- 
maz embereket. Ezek 
a dolgok (és más kü- 
lönlegességek is, ame- 
lyeket a Google tesz) 
élvezik a részlegem ál- 
tal fejlesztett, használt 
szoftverek támogatá- 
sát. Büszke vagyok arra is, hogy a fel- 
használóinknak választékot adunk 

a személyes technológiát illetően, va- 
lamint létrehoztunk egy kiemelkedő 
ügyféltámogató rendszert, így az ese- 
tek 90 százalékában az első támogató 
képes megoldani a gondot. Annak is 
örülök, hogy a pénzügyi rendszerün- 
ket is sikerült tavaly döccenő nélkül 
továbbfejlesztenünk. Es van még per- 
sze számos más dolog is, amit a rész- 
legem elért, és amire büszke vagyok. 


Google 


IDG News Service: A Google marke- 
ting- és üzleti stratégiái, elvei meny- 
nyiben korlátozzák vagy terjesztik ki 

a technológiai lehetőségeket? Például 
mi történik akkor, ha egy adott elkép- 
zelés helyesnek tűnik az IT szempont- 
jából, de nem illik össze azzal, amit 

a Google termékmarketing pártol? 
B.F.: Filozófiánkból következik a vá- 
lasz arra a kérdésre, hogy mi legyen 
az ÍT szerepe a Google-nál. Nyilván- 
valóan része vagyunk a Google-nak, 
meggyőződtünk róla, hogy a Google 
kipróbálja termékeit, és azokat a fel- 
használók teszik jobbá. Ez hihetetle- 
nül fontos! Világos, hogy ez része 


Ben Fried 


informatikai igazgató 


a munkánknak. De az én küldetésem 
az, hogy a Google-t a lehető leghaté- 
konyabb szervezetté tegyem. Ez pedig 
a választás filozófiáján keresztül le- 
hetséges. Lehetővé tesszük a felhasz- 
nálóknak, hogy — bizonyos korlátok 
között — kiválasszák az eszközt, 
amellyel hatékonyabbak tudnak len- 
ni. Igy alakulhat ki a legjobb mun- 
kakörnyezet. Persze idő- 
közben meggondolhat- 
juk magunkat a szóba jö- 
hető opciókat illetően. 
Jelenleg három operáci- 
ós rendszert támogatunk 
laptopokon és asztali gé- 
peken: MacOS, Win- 
dows és Linux. Az embe- 
reknek, akik a Google- 
nál dolgoznak, de azok- 
nak is, akik mostanság 
csatlakoznak munkaerő- 
táborunkhoz, határozott 
elképzelésük van arról, 
milyen körülmények kö- 
zött képesek a legeredményesebben 
dolgozni. Mi úgy végezhetjük leg- 
jobban a munkánkat, ha támogatjuk 
őket ebbéli meggyőződésükben. 


IDG News Service: Google Docst és al- 
kalmazásokat használ, vagy Microsoft 
Office-t? 

B.F.: Cégen belül használunk Micro- 
soft Office-t és OpenOffice-t is. Ugy 
találtuk, hogy ha hagyunk választási 
lehetőséget, akkor az emberek több- 
sége a Google Appst használja a mun- 
kájához. Már évekkel ezelőtt, mielőtt 
idejöttem volna felismerték az Apps 
sikerét anélkül, hogy ezt előírták vol- 
na. A dokumentumok 50 százaléka 
Google Docs linkként és nem csatol- 
mányként utazott a vállalaton belül. 
Az Apps úgy készült, hogy megfigyel- 
tük, miként dolgozunk itt. Bizonyos 
értelemben téves összehasonlítani 

a többi Office csomaggal. Az Appst 

a csoportmunkára összpontosító 
munkastílushoz optimalizáltuk, ez 

a legfontosabb. Az Apps fejlesztő- 
csapata az első, amely felsorolhatná, 
mi mindent nem tud terméke, de az, 
amit tud és az a munkastílus, amit le- 


hetővé tesz, tükrözi, miként is műkö- 
dik a Google mint vállalat. 


IDG News Service: De azért a Gmail 
a vállalati levelezőrendszer, ugye? 
B.F.: Igen. Mindenki Gmailt használ, 
de az emberek a vállalaton belül egy 
rakás e-mail kliensből választhatnak. 


IDG News Service: Mekkora befolyása 
van önnek és csapatának a termékfej- 
lesztési döntésekre? 

B.F.: Szoros kapcsolatban állunk 

a nagyvállalati és más csapatokkal. 
Befolyásunk nagyban függ az érin- 
tett területtől. Van egy rakás termék, 
amelyről rengeteget beszélgetünk 

a termékmenedzserekkel és a termék- 
csapattal a szükségleteinket illetően. 
Ez fontos része a munkánknak. 


IDG News Service: Említette, hogy 

a táblagépek változó világára kellene 
figyelniük az IT-vezetőknek. Miért? 
B.F.: Hamarosan tonnaszám jelennek 
meg a táblagépek, és az emberek elvi- 
szik őket munkába is. Végigjárják azt 
az utat, amit a BlackBerry is évekkel 
ezelőtt. , Utazó harcosok" hozták be 
a BlackBerryjüket és követeltek támo- 
gatást, majd hamarosan dobták is lap- 
topjaikat, és csak a BlackBarryre tá- 
maszkodtak. A CIO-knak el kell dön- 
teniük, milyen szolgáltatásokat kí- 
nálnak ehhez. Ajánlom minden CIO 
számára, hogy nézzen körül a tábla- 
gépek területén, és keményen gon- 
dolkodjon el azon, milyen stratégi- 

át követ majd. A kínálat sokszínű: ér- 
demes előre gondolkodni. Mi lesz 

a szoftverek telepítésével, biztosítá- 
sával? Veszünk-e majd programo- 
kat a tabletekhez? Kellenek-e tré- 
ningek a fejlesztőcsapatok számára, 
hogy megtanulják, miként dolgoz- 
hatnak ezekre az eszközökre? E! kel- 
lene gondolkodnunk azon is, hogy 

a tabletekhez optimalizáljuk-e webes 
megjelenésünket. Az informatikai ve- 
zetőknek táblagép-stratégiára lesz 
szükségük, mert szerintünk ez lesz 

a számítástechnika következő nagy 
platformja a vállalati szférában is. 
Még ebben az évben. 41 

I VESZÉLYFORRÁSOK A CLOUD COMPUTINGNÁLI 


cloud computing tágabb ér- 
A telemben véve több évtizedes 

múltra tekint vissza, hiszen 
az elgondolás első csírái már az 1960- 
as években megfogantak. Azonban az 
informatikai és telekommunikációs 
technológiák fejlődése csak az elmúlt 
években tette igazán lehetővé, hogy 
a felhőalapú számítástechnika komo- 
lyan megvesse lábát a publikus háló- 
zatok világában is. Az elmúlt néhány 
év során bebizonyosodott, hogy na- 
gyon komoly jövő elé néz a cloud 
computing — mind fokozottabb jelen- 
létével beköltözik a szervezetek, va- 
lamint az egyéni felhasználók életébe 
is. 2009-ben a Gartner a felhőalapú 
számítástechnikát a tíz legfontosabb 
technológiák között említette, míg 
tavaly év végén már az első helyek 
egyikére sorolta a 2011-es esztendő 
informatikai szempontból legmegha- 
tározóbb tényezőinek toplistáján. 

Kétségtelen, hogy a piacon egyre 

felfokozottabb hangulat figyelhető 
meg, amit jól mutatnak a vállalatok 
közötti mozgolódások is. Elég, ha csak 
arra gondolunk, hogy az idei év első 
két hetében a Dell bekebelezte 
a SecureWorksöt annak érdekében, 
hogy az ügyfeleit biztonsági szem- 
pontból is egyszerűen menedzselhető 
IT-infrastruktúrákkal tudja ellátni, 
illetve fel tudja venni a versenyt 
az IT-as-a-Service, valamint az MS$P 
(Managed Security Services Provider) 
piacon. Vagyis az akvizíció hátteré- 
ben tulajdonképpen a cloud compu- 
tinggal kapcsolatos technológiák 


álltak. Nem volt ez másként a Source- 
fire esetében sem, amely bejelentette, 
hogy szemet vetett a felhőalapú ví- 
rusvédelmi megoldásairól elhíresült 
Immunetre, és 21 millió dollárért fel- 
vásárolja azt. 


Náú 
A felhőalapú meg- 
öldások hasznalata 
val csökkenthetők 
az üzemeltetésre 
fordítandó emberi 
erőforrások... 


Noha a cloudszolgáltatók és megol- 
dásszállítók közötti versengés élénkü- 
lése kézzelfogható, az újabb és újabb 
szolgáltatások megjelenése jól megfi- 
gyelhető, a szervezetek többsége még- 
is nagyon óvatosan áll az új technoló- 
giákhoz. A felmerülő - elsősorban biz- 
tonsági — aggályok jelentős része nem 
is alaptalan, és többek között az érzé- 
keny adatok kezelésében rejlő nehéz- 
ségekkel magyarázható, elsősorban 
akkor, amikor azokat egy harmadik 
ügyfél megbízásából teszik. Vagyis 
a biztonsági kérdések megnyugtató 
rendezése mindenképpen szükséges 
ahhoz, hogy a szervezetek az eddigi- 
eknél nagyobb mértékben használják 
a cloud megoldásokat. Iermészete- 
sen az aggodalmak nem minden or- 
szágban egyforma erősségűek. Vannak 


helyek, ahol a felhőalapú szolgáltatá- 
sok igénybevételére már állami szin- 
ten is van példa (lásd a Google Apps 
elterjedt használatát), máshol viszont 
a kétségek még jelentősen visszafog- 
ják a keresletet. Hazánk is inkább ez 
utóbbi országok közé sorolható. 

Mivel a felhőalapú számítástechni- 
ka számos előnnyel jár — gondoljunk 
csak a költséghatékonyságra, a mo- 
bilitásra, a rugalmasságra, a mére- 
tezhetőségre, az emberi erőforrások 
megkímélésére vagy éppen a kedvező 
implementálási feltételekre —, ezért 
korántsem célszerű elvetni a cloud- 
szolgáltatások bevezetésének gondo- 
latát addig, amíg meg nem vizsgáljuk 
a tényleges kockázatokat, és az azok 
csökkentése érdekében lehetséges 
megoldásokat. 


A CLOUD COMPUTING KOCKÁZATAI 
Ahogy azt az imént említettük, a leg- 
több kockázatot az rejti magában, 
hogy a bizalmas adatokat rá kell bíz- 
ni külső cégekre, miáltal csorbul az 
információk feletti kontroll A nem 
megfelelő módon átlátható szolgálta- 
tói folyamatok, infrastruktúrák min- 
denképpen fokozzák az ügyfelek bi- 
zalmatlanságát, ezért az adatkeze- 
lést illetően a szolgáltatókra nagyon 
komoly felelősség hárul. Azonban 

a mindennapi életben egy-egy inci- 
dens során korántsem lehet minde- 
nért a szolgáltatót felelősségre vonni. 
Az adatbiztonsági eseményekből 
származó következményeket elsősor- 
ban az adatokat begyűjtő szerveze- 


teknek kell vállalniuk, amelyek aztán 
benyújthatják kárigényüket a szolgál- 
tatóknak. Ekkor azonban már a hír- 
néven esett csorbát nehéz kiköszörül- 
ni. Mindez látszólag fokozza a kocká- 
zatokat; ugyanakkor azt is mérlegelni 
kell, minek nagyobb a valószínűsége: 
annak-e, hogy egy adott esetben vi- 
lágszinten működő, komoly védelmi 
arzenállal oltalmazott, földrajzilag el- 
osztott adatközpontokkal rendelkező 
szolgáltatónál kerülnek veszélybe az 
adatok, vagy egy helyileg üzemelte- 
tett rendszerben? 

Randy Barr, a Oualys biztonsági 
igazgatója egy korábbi nyilatkozatá- 
ban a cloud computing kapcsán első- 
sorban a mobileszközökről is igény- 
be vehető szolgáltatások kockázatait 
emelte ki: , Egyre több felhasználó ér 
el nagy mennyiségű adatot mobil- 
készülékek segítségével. Ez pedig ke- 
zeletlen biztonsági problémákat hoz 
a felszínre — mondta. A problémák 
listáján szerepel többek között az 
adatszivárgás, a különböző szolgálta- 
tások egy készüléken való használata 
is. A legjelentősebb károk azonban 
kétségtelenül a mobilok eltulajdoni- 
tásából származhatnak. — Azt várjuk, 
hogy jelenjenek meg új megoldások 
a mobileszközök védelméhez, azon- 
ban lehet, hogy erre csak azután kerül 
majd sor, ha valahol nagy adatbizton- 
sági incidens következik be" — fejezte 
ki félelmeit Barr. 

Alan Boebme, az ING II-infra- 
struktúrájáért felelős alelnöke úgy 
látja, hogy a cloud computing eseté- 

Kérdezz-felelek 


Tim Brown, a CA vezető biztonsági 
mérnöke a C10.com számára adott inter- 
jújában számos olyan kérdésre válaszolt, 


amely a cloud computing kapcsán gyak- 
ran merül fel. 


CIO.com: Mikéntváltoztathatja meg 
egy felhőalapú megoldás bevezetése 
akockázatok megítélését? 

TimBrown: A cloud computing azt is je- 
lenti, hogy az adatok felett többé már nem 
lesz teljes akontroll. Ez a változás pedig 

a kockázatokban is megmutatkozik. Né- 
hány cloud alkalmazás teljes átláthatósá- 
got, integrációt és széles körű jelentés- 
készítési lehetőséget 
ad, ami segíti a kocká- 


gi követelményekre kell különös figyel- 
met fordítani. 


CIO.com: Mi történik egy adatbizton- 
sági incidens során? Hogyan kezelhe- 
tők ezek azesemények? 

T.B.: Megfelelő tervek szükségesek az 
esetlegesen bekövetkező biztonsági in- 
cidensek kezeléséhez. Ez olyan kritikus 
elem, amely részét kell, hogy képezze 
acloudszolgáltatóval kötött megállapo- 
dásnak, és egyéni igényekre kell épül- 
nie. Célszerű különös figyelmet fordíta- 
ni a biztonsági incidensekkel kapcsolatos 
értesítések kezelésére is. 


CIO.com: Ki a felelős 


zatcsökkentést. Más al- az adatbiztonságért? 
kalmazások ugyanakkor T.B.: A valóságban a fe- 
nem képesek megfelelő- lelősség megoszlik a szol- 
en kezelni a biztonsági gáltató és az ügyfél között. 
profilokat, és nem telje- Ugyanakkor szem előtt kell 
sítik a védelmi követel- tartani, hogy a szolgáltatá- 
ményeket, ez pedig nyil- sok igénybe vevői gyűjtik be 
vánvalóan a kockázatok az adatokat, így elsősorban 
növekedését eredmé- Tim B ők felelnek azok biztonsá- 
nyezi. im örown gáért. Természetesen mind- 
ez nagymértékben függ 
CIO.com: Mitkellten- . " vezető biztonsági a szolgáltatási szerződések- 
ni ahhoz, hogyajelen- . " mérnök től, megállapodásoktól. 
legibiztonságiszabá- CA 
lyok acloud modell mr. CIO.com: Hogyanbizto- 
esetébenis alkalmaz- sítható, hogy csak a meg- 
hatók legyenek? felelő adatok kerüljenek ki a felhőbe? 


T.B.: A cloud környezetek felé való ter- 
jeszkedés jó lehetőség arra, hogy növel- 
jük a biztonság általános szintjét. Nem 
célszerű teljesen új szabályzatokat készí- 
teni. Ehelyett a meglévő policykat kell 
úgy kiterjeszteni, hogy azok az új platfor- 
mokat is lefedjék. A módosítások során 
az adattárolás mikéntjére, az adatkezelés 
módjára, a hozzáférések szabályozására, 
az SLA-kra, illetve az egyéb megfelelősé- 


T.B.: Fel kell mérni az adatok érzékeny- 
ségét, és megfelelő biztonsági modellt 
kell felépíteni. Ennek a folyamatnak jó 
esetben már a cloud megoldások beve- 
zetése előtt meg kell történnie, hiszen ez 
kritikus része a biztonság megteremté- 
sének. Egyre több cég használ adatszi- 
várgások megelőzésére szolgáló, DLP- 
megoldásokat, amelyeknél szintén fontos 
az adatok osztályozása. 


ben a hozzáférések szabályozására 

és az azonosságkezelés megerősíté- 
sére lenne a legnagyobb szükség: A 
cloud a természeténél fogva jelentős 
mértékben virtualizált és megosztott, 
ezért olyan lehetőségek kellenek, 
amelyek biztosítják az azonosságke- 
zelést, a felügyeletet és a hozzáfé- 
rések szabályozását" — nyilatkozta. 
Majd hozzátette, hogy már jelenleg is 
van a piacon néhány olyan megoldás, 
amely képes a kockázatokat csökken- 
teni, azonban ezek még nem annyira 
kiforrottak, hogy nagyvállalati kör- 
nyezetekben is nyugodt szívvel alkal- 
mazhatók lennének. 


Andy Ellis, az Akamai biztonsági 
igazgatója a megfelelőségi követel- 
mények nehéz betarthatóságát 
emelte ki a kockázatok sorából. 

A felhőalapú szolgáltatások esetében 
ugyanis körülményes a törvényi és 
az iparági előírásoknak maradék- 
talanul eleget tenni. , Ugy gondo- 
lom, hogy a megfelelőség, külö- 
nösen a PCI DSS kapcsán tovább- 
ra is problémaként fog jelentkezni. 
A szervezeteknek teljesen új folya- 
matokkal kell szembenézniük azért, 
hogy menedzselni tudják az adatai- 
kat és az alkalmazásaikat" — véleke- 
dett az igazgató. 


HOGYAN CSÖKKENTSÜK 

A KOCKÁZATOKAT? 

A cloud computinggal kapcsolatban 
felmerülő aggályok egy jelentős ré- 
sze már napjainkban is hatékonyan 
mérsékelhető. Ebből a szempontból 
a helyzet a jövőben egész biztosan to- 
vább fog javulni, hiszen a biztonsági 
cégek nem kis erőfeszítéseket tesznek 
olyan megoldások kifejlesztése érde- 
kében, amelyek a felhőalapú szolgál- 
tatásokat átláthatóvá, kontrollálható- 
vá és felügyelhetővé teszik. 

Cara Beston, a Pricewaterhouse- 
Coopers szakértője az egyik nyilat- 
kozatában röviden összefoglalta azo- 
kat a szükséges intézkedéseket, ame- 
lyek alapvető fontosságúak a cloud 
megoldások biztonságos igénybe- 
vételéhez. Ezek közül az egyik leg- 
kézenfekvőbb, ugyanakkor a legna- 
gyobb körültekintést igénylő tevé- 
kenység a szolgáltatóválasztás. De 
milyen tényezőket kell figyelembe 
venni a döntés során? A leglényege- 
sebb, hogy olyan szolgáltató mellett 
kell letenni a voksot, amely megfe- 
lelő gondot fordít a biztonságra, és 
pénzügyi szempontból stabil. Vál- 
lalnia kell az előre definiált szolgál- 
tatási szintek biztosítását és a meg- 
felelőségi követelmények betartását. 
Ennek során célszerű olyan partnert 
választani, amelynek működését, 
védelmi infrastruktúráját külső 
auditáló cégek rendszeresen felül- 
vizsgálják. Ugyanakkor arról sem 
szabad megfeledkezni, hogy 100 szá- 
zalékos biztonságot senki sem tud 
garantálni, ezért fel kell készülni az 
esetleges incidensekre is. Ilyen hely- 
zetekben ugyanis létfontosságú, hogy 
a cloud szolgáltató és ügyfelei szoro- 
san együttműködjenek a károk mér- 
séklése érdekében. A választás során 
nem szabad arról sem megfeledkez- 
ni, hogy hosszú távú partnerkeresés 
a cél, ugyanis egy esetleges probléma 
esetén a szolgáltatóváltás korántsem 
egyszerű, gyors és költségkímélő 
lehetőség. 


EMBERI TÉNYEZŐK KEZELÉSE 

Cara Beston a kockázatcsökkentési 
lehetőségek között megemlítette 

a rendszeres képzéseket is. A szerve- 
zeteknek ugyanis mind az informati- 
kai, mind a felhasználók oktatására 
nagy hangsúlyt kell helyezniük. Az 
alkalmazottaknál pontosan tisztázni 
kell, hogy az adatkezelésben milyen 


változások állnak be a felhőalapú 
megoldások bevezetésével. 

A cloud computing ugyanakkor egy 
fontos, mégis kevésszer hangoztatott, 
informatikusokat érintő problémát is 
felvet. A felhőalapú megoldások mar- 
ketinganyagaiban sokszor olvasható, 
hogy használatukkal csökkenthetők az 
üzemeltetésre fordítandó emberi erő- 
források. Ez pedig egyben azt is je- 
lenti, hogy adott esetben egy szerve- 
zetnél nem lesz szükség annyi infor- 
matikusra, mint korábban, ez pedig 
értelemszerűen pont azon szakembe- 
rek körében válthat ki feszültséget — 
rosszabb esetben ellenállást —, akik- 
nek feladata lenne a cloud szolgáltatá- 
sok bevezetése. Az informatikai veze- 
tőknek e kockázatokat mindenképpen 
mérlegelniük és kezelniük kell. 


BIZTONSÁGOT FOKOZÓ 
SZOLGÁLTATÁSOK 

A cloud computing térhódítása az in- 
formatika több területére kiterjed. 
Így felbukkant már az irodai, vala- 
mint akommunikációs alkalmazá- 
sok, a CRM szoftverek és nem utolsó- 
sorban a védelmi programok kiegé- 
szítőjeként, alternatívájaként is. 
Elmondható, hogy a biztonsági szol- 
gáltatások egyre népszerűbbé vál- 
nak, különösen, ami a cloudalapú ví- 
ruskeresést, tartalomszűrést, valamint 
adatmentést illeti. Ráadásul sokszor 
ezek a megoldások úgy vezethetők 
be, hogy nem kell különösebb átala- 
kításokat végezni a szervezetek inf- 
rastruktúrájában, és akár plusz vé- 
delmi rétegként is üzemeltethetők. 
Vagyis a sok aggodalmat kiváltó 
cloud computing gondosan kiválasz- 
tott megoldásokkal, körültekintően 
megtervezett bevezetéssel a biztonsá- 
got is szolgálhatja. 


KÖVETKEZTETÉSEK 

A cloud computing nagyon vonzó al- 
ternatívát jelent egyes rendszerek ki- 
váltására, bevezetésére. A felhőalapú 
számítástechnikát még sok aggoda- 
lom övezi, de a kockázatok kellően 
megalapozott vezetői döntésekkel, 
védelmi intézkedésekkel jól kordában 
tarthatók. Ugyan e szolgáltatások né- 
mileg más védelmi szemléletet kö- 
vetlenek meg, mint a hagyományos 
megoldások, a biztonsági szakértők 
és technológiák bevonásával a felhők- 
ben rejlő veszélyek eredményesen 
szétoszlathatók. a 

Kicsiknek a legjobb 


Kitől mit és mennyiért kaphatnak a felhőből a kis- és 
középvállalatok? Azoknak a kis- és középvállalkozásoknak, 
amelyek nem tudnak, vagy talán nem is akarnak jelentősebben 
beruházni az informatikába, ideális megoldást jelentenek 

a felhőalapú szolgáltatások. Összeállításunkban három cég 
kínálatát mutatjuk be. Írta: Czégeni Ibolya 


2008-ban megalakult sze- 
A gedi székhelyű Gooliver- 

sum Kft. nagy nemzetközi 
vállalkozások felhőalapú szolgálta- 
tásait kínálja Magyarországon. 
Jánoska Zsolt ügyvezető igazgató 
kérdésünkre elmondta: a Google 
Apps felhőalapú irodai alkalma- 
zások és a Cisco WebEx webkon- 
ferencia és meetingrendszer mel- 
lett 2011 első negyedévétől online 


évente 17 ezer forint — ez tartal- 
mazza a domainregisztrációt, 

a rendszer beállítását és betanítá- 
sát, valamint egy hét technikai 
támogatást. 

A cég árlistáján a WebEx web- 
meeting szolgáltatás 400 forint/ 
résztvevő/óra árért vehető igény- 
be; a Virtuális Iroda szolgáltatás- 
csomagban a legolcsóbb standard 
22 ezer forint egy évre egy cég- 


storage és backup szolgáltatásokat 
kezdtek kínálni felhőalapú rend- 
szerekben, vagyis földrajzilag távol 
lévő szervereken. De igénybe ve- 
hető biztonsági mentés vagy online 
tárhely használata is. Virtuális 
Iroda szolgáltatásukban a Google 
Apps, a WebEx és Online Storage 
csomagjaikat egyszerre kínálják. 
Az árképzést közösen végzik a meg- 
rendelővel, igény szerinti csomagok- 
ban, így ki tudják szolgálni az okta- 
tási intézményektől a szolgáltató 
cégekig minden szervezet igényeit — 
sorolta Jánoska Zsolt. Több kom- 
ponensből áll össze a végső számla, 
hiszen vannak ingyenesen igénybe 
vehető szolgáltatások, mint a Google 
Apps Standard és az EDU licenc, 
itt a többi szolgáltatás igénybevé- 
teléért kell fizetni. Például ha egy 
kis- vagy közepes oktatási vállalko- 
zás egy 30 fős Google Apps stan- 
dard csomagot igényel, és nem kér 
támogatást, akkor a fizetendő ár 


nek, a VIP viszont már 140 ezer 
forintba kerül, ám ehhez budapes- 
ti iroda- és székhelyhasználat is 
jár. Az Online Storage backup 
szolgáltatás bevezető ára 100 
GB-os csomagok esetében 20 ezer 
forint évente. 


A LEGNAGYOBB A LEGKISEBBEKÉRT 
A magyar piacon a legnagyobb 
felhőalapú szolgáltató, a 1-Systems 
2009 második negyedévében in- 
dult Virtualoso szolgáltatásával. 
Horovitz Krisztián, az üzleti szol- 
gáltatások ágazat vezetőjének is- 
mertetőjéből megtudtuk: a szol- 
gáltatást hosszú távú befektetés- 
ként indították. Már akkor figye- 
lembe vettek több szempontot is, 
többek között, hogy piacformáló- 
ként elsőként vezetnek be felhő- 
alapú szolgáltatást a távközlési szol- 
gáltatók közül, hogy a válság miatt 
lassú lesz a növekedés, de számol- 
tak azzal is, hogy az ő feladatuk 


lesz a magyarországi kkv-piacot 
megismertetni a szolgáltatás elő- 
nyeivel, használatával. Vagyis nem 
számoltak gyors bővüléssel. 

Bár a gazdasági válság a kis- és 
középvállalkozói kör szereplőiben is 
tudatosította, hogy a különböző, 
nem szorosan a saját üzletükhöz 
tartozó költségeiket érdemes újra- 
gondolni - ilyenek például az info- 
kommunikációs struktúrájukból 
adódó kiadások is —, Horovitz Krisz- 
tián szerint a felhőalapú szolgálta- 
tások elfogadottsága egyelőre még 
korai szakaszban van. Cikkünk ké- 
szítésének időpontjában a 1-Sys- 
tems Virtualoso szolgáltatáscso- 
magját közel 700 vállalati — döntő 
többségében kis- és középvállalko- 
zó — ügyfél veszi igénybe, mintegy 
2300 egyedi szolgáltatás formájá- 
ban. Am a rendszer kapacitása en- 
nél sokkal nagyobb, tekintve, hogy 
a Magyar Telekom - tagvállalatai- 
val együtt — közel 250 ezer vállal- 
kozással áll kapcsolatban. 

Mindemellett növekedésnek in- 
dult azoknak a vállalkozóknak 
a száma, akik a költséghatékonyság 
miatt tudatosan választják ezt 
a szolgáltatásportfóliót — ők teljes 
mértékben tisztában vannak 
megtakarítási előnyeivel. Horo- 
vitz Krisztián a tipikus Virtualo- 
so-felhasználót olyan kkv-ügyfél- 
nek írta le, aki elsősorban a mail- 
szolgáltatást keresi, nem kíván ko- 
moly összegeket beruházni egy 
hasonló rendszerbe, így havonta 
pár száz forintért kiváló levelezési 
megoldásra fizet elő. Az ágazati ve- 
zető szerint a mailszolgáltatás alap- 
eleme a mobilelérés (activesync), 
így az ügyfelek az arra alkalmas 
mobiltelefonjaikon folyamatosan 
nyomon követhetik levelezésüket. 
Emellett a szolgáltatás részét képe- 
zi a saját domainnév fenntartásá- 
nak lehetősége. A legtöbbet azon- 
ban azzal tudják megspórolni, ha 
a szervereiken tárolt adatokat a fel- 
hőbe költöztetik. Szintén népszerű 
a Virtualoso portfólió egyik új ele- 
me, az IVR (vagyis intelligent voice 
response szolgáltatás), a Virtualoso 
VoiceCenter. A portfólió termékei 
— szolgáltatáscsomagtól függően — 
más-más árakon érhetők el. A leg- 
népszerűbb mailszolgáltatás példá- 
ul már felhasználónként pár száz 
forintos havidíjért előfizethető. 


A szolgáltatás természetesen online 
is megrendelhető, a részletes szol- 
gáltatási árakról bárki tájékozódhat 
a My 1-Systems Webshopjánál. 


FELFUTÁS VÁRHATÓ 

Zöldi-Kovács János, a BCSS Kft. 
ügyvezető igazgatója egyszerűen 
informatikai közműnek nevezi fel- 
hőalapú szolgáltatásukat, amely- 
ben a tárhelytől és az alapszintű 
infrastruktúra-szolgáltatástól 
egészen az üzleti alkalmazásokig 
és ERP-rendszerig minden, a vál- 
lalat számára fontos informatikai 
komponens megtalálható. A cég 
2010 őszén jelent meg a magyar 
piacon cloudalapú informatikai 
szolgáltatással, amelyet cikkünk 
készítésének pillanatában össze- 
sen hét kis- és középvállalkozás 
használ. A BCSS-nél az idei első 
negyedév végére számítanak je- 
lentősebb felfutásra, április elejé- 
re pedig már húszra bővülhet az 
informatikai közművet használó 
ügyfeleik száma. 

A BCSS széles spektrumúnak 
nevezi cloudalapú szolgáltatásait, 
célközönségük a mikrovállalko- 
zásoktól egészen a középvállalato- 
kig terjed, vagyis a BCSS a 300 fel- 
használós vállalatokat is képes biz- 
tonságosan kiszolgálni. 

Zöldi1-Kovács János nem kívánt 
bővebbet elárulni az árazásról; 
csupán annyit mondott, hogy 
a felhasználónkénti havidíj az 
ügyfélcég méretétől, a megkötött 
szerződés hosszától és az igénybe 
vett szolgáltatási portfólió elemei- 
től függ. Az ügyvezető igazgató 
szerint a cloud computing, vagyis 
a közműként igénybe vehető in- 
formatika legnagyobb előnye, 
hogy használatához nincs szük- 
ség beruházásra, nem kell saját gé- 
peket vásárolnia a vállalkozásnak, 
nem kell rendszergazdát fizetnie. 
Ezenfelül egyszerűen tervezhető 
a működési költség is: nincsenek 
rejtett költségek, nincsenek várat- 
lan kiadások. Mindig a legmaga- 
sabban képzett szaktudás áll ren- 
delkezésre, a legfrissebb program- 
verziót és a legjobban működő gé- 
peket tudja használni az ügyfél. Az 
ügyfelek azt is szeretik, hogy a kü- 
lönböző alkalmazások , beszélnek" 
egymással, az integráció nagyon 
jól megoldott. af 

Felhők felett az ég - átállás cloudra 


Ha valakinek, akkor Tüdős Andrásnak, a Central Europe On-Demand műszaki igazgatójának biztosan nagy tapasztalata van abban, 


a s. 


hogyan érdemes a vállalat meglévő rendszereit felhőalapú megoldásokkal kiváltani. Az átállással járó feladatokról, lehetséges 
buktatókról és arról beszélgettünk, nem túl kockázatos-e az adatainkat a felhőbe helyezni. Írta: Szalay Dániel 


Central Europe On-De- 
A mand műszaki igazgatójától, 

Tiidős Andrástól először azt 
kérdeztük, milyen előnyöket hozhat 
az átállás, ha igénybe vesszük a felhő- 
szolgáltatásokat? 
Tüdős András: A legfontosabb előny, 
hogy költségeket lehet megtakarí- 
tani, és felszabadulnak a belső in- 
formatikai erőforrások. Nincs 
szükség rá, hogy a fo- 
lyamatos verziófrissítés, 
a különböző biztonsági 
kérdések, a mentések le- 
kössék a belső erőforrá- 
sokat. Hisz ezeket mind 
a felhőből meg tudjuk 
oldani, ráadásul a leg- 
több vállalatnak nincse- 
nek egymást tükröző 
adatközpontjai és szük- 
séges informatikai rend- 
szerei, tehát egyértelmű- 
en magasabb szintű biz- 
tonságot, komolyabb vé- 
delmet kaphat a vállalat 
alacsonyabb áron. 


Computerworlid: Az ügyfeleknek álta- 
lában milyen aggodalmaik vannak, és 
önök hogyan tudják ezeket cáfolni? 
TA.: A legkomolyabb félelem a biz- 
tonsággal kapcsolatos. De a szerver 
fizikai birtoklása nem egyenlő a biz- 
tonsággal. Sőt, lényegesen bizton- 
ságosabb, ha az adatok adatközpon- 
tokban vannak, fizikai és informati- 
kai védelem mögött, szemben azzal, 
amikor a legtöbb vállalatnál a tisztí- 
tószekrény mellett elhelyezett szer- 
veren tárolják azokat, ahol nincs 
megfelelő védelem. Egy adatköz- 
pontban az adatok tükrözött módon 
tárolódnak, és profi személyzet mű- 
ködteti a létesítményt. A vállalaton 
belül - éppen a dolgozói oldalon fel- 
merülő kockázatok ellenében — az 
adatok védetté válnak. Mindezt egy 
nagyon komoly audit rendszer (pél- 
dául ISO 27001) is garantálja. 

A másik fenntartás a költséghaté- 
konyság, de egy viszonylag egyszerű 
TCO-modell-számítással eldönthe- 
tő, hogy a vállalat meglévő rendsze- 


András 


műszaki igazgató 
Central Europe 
On-Demand 


reit érdemes-e tovább üzemeltetni, 
vagy inkább a felhőalapú megoldás 
a kifizetődőbb. Ezenkívül az infor- 
matikus kollégák körében — akik 
idáig egy belső megoldás működ- 
tetésén dolgoztak — gyakran felve- 
tődik, hogy vajon rájuk a további- 
akban szükség lesz-e. Ez a legtöbb 
esetben azon múlik, hogy milyen 
más rendszereket üzemeltet a vál- 
lalat, és a szaktudást 
át lehet-e csoportosí- 
tani más területre, il- 
letve a vállalat meny- 
nyire igényli a továb- 
biakban a belső infor- 
matikai támogatást. 
Az II-munkatársakat 
a legtöbb esetben meg 
tudjuk nyugtatni, mert 
egy ilyen váltás minő- 
ségi javulást eredmé- 
nyezhet, hisz a leg- 
több vállalatnál a bel- 
ső II-támogatás erő- 
forrás-problémákkal 
küzd, tehát a vállukról le tudunk 
venni terheket, és a meglévő csapat 
jobb szolgáltatást tud kínálni, legyen 
az desktop támogatás vagy üzletileg 
kritikus rendszerek működtetése. 


CW: Mekkora cégméretnél éri meg 
jobban a felhőbe költözés? 

T.A.: Egyértelmű, hogy minél ki- 
sebb egy vállalkozás, annál nagyobb 
megtakarítás érhető el, hiszen egy 
kkv számára nagyon nagy terhet je- 
lent a saját infrastruktúra működte- 
tése, mert a költségek nagy része ál- 
landó és független a vállalat mére- 
tétől. Ilyen például a szerverek be- 
szerzése vagy a szükséges munkaerő. 
Nagyvállalatoknál elsősorban azok- 
nál a költségeknél lehet nagyobb 
megtakarítást elérni, amelyek a fo- 
lyamatos szinten tartást, a biztonsági 
kérdéseket jelentik. Tehát már nem 
a licenceken vagy a szerverbeszer- 
zéseken van a megtakarítás — egy fel- 
hőmegoldással egyszerűbben elérhe- 
tő, hogy az adatok több helyen elosz- 
tottan, biztonságosan legyenek tárol- 
va, és komolyabb az SLA is. Fontos 


még, hogy a felhasználók számára 

a távmunka, illetve a frissebb verzi- 
ók használatának lehetősége többlet- 
költségek nélkül biztosítható. 


CW: Hogyan integrálhatók a piacon 
elérhető különböző felhőalapú meg- 
oldások a vállalatok hálózaton belül 
már működő rendszereivel és kiala- 
kult gyakorlatával? 

T.A.: A magunk részéről nagyon sok- 
féle szolgáltatási komponenst kíná- 
lunk, olyanokat, amelyek egy meg- 
lévő vállalati informatikai rendszer- 
be is egyszerűen integrálhatók. Ezek 
akár részenként is integrálhatók 
meglévő dolgokhoz, tehát ha a vál- 
lalatnak van egy Active Directoryn 
alapuló belső hálózata, fájlmegosz- 
tó rendszere, akkor ennek a , tetejé- 
re" tudunk egy integrált Exchang/ 
SharePoint megoldást kínálni, vagy 
ha a vállalatnak van egy komplett 
megoldása saját Exchange-alapú le- 
velezőrendszerrel, akkor kiegészít- 
jük ezt egy Office Communications 
Server megoldással is, ahol audio- és 
videokonferenciát, illetve chatelést 
teszünk lehetővé. Minden rugalma- 
san megoldható, és attól függ, mi 
van a vállalatnál. 


CW: Ilyen esetekben meg kell hagy- 

ni a régi szervert, és párhuzamosan 
futtatni a cloudos és a hagyományos 
rendszert? 

T.A.: Lehetőség van a kettő hosszú 
együttélésére, de természetesen a fo- 
kozatos migráció is megvalósítható. 
Epp az az egyik legkomolyabb érv 
egy cloud megoldás bevezetésére, 
hogy amikor egy nagyobb verziófris- 
sítésre van szükség, amely már hard- 
vercserét is igényelne, akkor az ese- 
tek 99 százalékában költséghatékony- 
ságában jobb megoldást tudunk adni 
egy belső hálózat megújításánál. 


CW: Milyen szempontokat érdemes 
megrendelőként megfontolnunk, 
amikor azon gondolkodunk, hogy 
mely szolgáltatásokat helyezzünk 
cloudra, és mi maradjon hagyomá- 
nyos alapokon? 


T.A.: Általános javaslatunk, hogy 

az üzletileg kritikus alkalmazáso- 
kat — mondjuk, egy pénzügyi rend- 
szert — a vállalat lehetőleg saját ha- 
táskörben működtesse, de minden 
olyan commodity típusú szolgálta- 
tást, amely nem kötődik belső folya- 
matokhoz és komolyabb belső tu- 
dáshoz, érdemes kiszervezni. Tipi- 
kusan ilyen a levelezés, a csoport- 
munka funkció, a CRM és a mentési 
megoldások, amelyek nem hordoz- 
nak vállalatspecifikus értékeket, és 
nagy biztonsággal üzemeltethetők 
felhőszolgáltatásként. 


CW: Hogyan tudnak felkészülni a meg- 
rendelők az átállásra, az milyen fel- 
adatokat jelent számukra? 

T.A.: Az átállás egyszeri feladatot je- 
lent, azután megbízható és folyama- 
tos működésre számíthatnak, ennek 
során biztosítottak a legfrissebb ter- 
mékverziók és képességek, így lénye- 
gesen több a hozzáadott szolgáltatás, 
mint amire egy átlagos vállalati kör- 
nyezetben lehetőség nyílik. Az átállás 
során a megrendelőknek nincs jelen- 
tősebb feladatuk: szervezési, tervezési 
ciklusnak kell megelőznie az átállást, 
és ezt követően egy migrációs projekt 
során a szolgáltató emeli át a meg- 
lévő adatokat, postafiókokat a felhő- 
be. A vállalat igényeitől függően ki 
kell alakítani az együttélési üzemmó- 
dot, gondolok itt például a különbö- 
ző szinkronizációs lehetőségekre, az 
Active Directory integrációra stb. Az 
esetek többségében ez az összekap- 
csolódás pár nap alatt végrehajtható, s 
azután gyakorlatilag nincsenek továb- 
bi feladatok, leszámítva a felhasználók 
esetlegesen szükséges betanítását. 


CW: Vannak-e, lehetnek-e buktatói az 
átállásnak, és melyek azok? 

TA.: Tapasztalataink szerint komo- 
lyabb buktatók nincsenek, de na- 
gyon fontos az előzetes tervezés, 
hogy jól mérjük fel a rendszer- vagy 
vállalatspecifikus igényeket. A más 
rendszerekből — például Lotus Notes 
— való migráció is problémamentes 
szokott lenni. 57 

IT-szolgáltatások, házhoz szállítva 


A cloud computing úgy is felfogható, mint a pizzarendelés - ahhoz, hogy jót és jó áron egyen az ember, nem kell feltétlenül kemencét 
építenie otthon és belemélyednie a tésztagyúrás, sütés tudományába. De rendelni tudni kell. Írta: Kis Endre 


hasonlattal Szekrényes Zoltán, 
A a HP Magyarország infra- 

struktúra-szolgáltatásokért 
felelős üzletágvezetője élt, amikor 
arról kérdeztük, hogy a felhőalapú 
szolgáltatások használata milyen ha- 
tással lehet az II-igazgató és egyál- 
talán, az informatika vállalaton belül 
betöltött szerepére. 

— A cloud computing modellt az 
hívta életre, hogy a vállalatok az IT- 
szolgáltatásokat szeretnék mérhe- 
tő és használat alapján számlázható 
módon használni — emelte ki a szak- 
ember. — A mostani gazdasági körül- 
mények között ugyanis minden ed- 
diginél pontosabb képet akarnak lát- 
ni arról, hogy mire költenek, és csak 
arra, csak olyan mértékben kívánnak 
költeni, amit és amilyen mértékben 
használnak. Az II-szolgáltatások be- 
vezetése terén hagyományosan elter- 
jedt, projektüzemeltetés alapú meg- 
közelítés erre nem ad lehetőséget. 
Ilyenkor az üzleti szolgáltatás beveze- 
tésére a szükséges hardver- és szoft- 
verelemek beszerzése és beüzemelé- 
se után kerülhet sor. Ennek első lé- 
pésben beruházási, majd ezt követő- 
en üzemeltetési költségei vannak, de 
utóbbiak is vállalati szinten jelentkez- 
nek, mivel az esetek túlnyomó több- 
ségében rejtve marad, hogy a beveze- 
tett szolgáltatásokat ki milyen arány- 
ban veszi igénybe. 

A cloud computing vonatkozásában 
az igazi újdonságot a használatalapú 
elszámolás és az ebből eredő nagyobb 
költséghatékonyság jelenti, mivel az 
IT-szolgáltatások interneten keresztül 
történő használata önmagában nem 
új keletű dolog. A felhőalapú működé- 
si modell széles körű alkalmazásához 
azonban csak a virtualizáció elterjedé- 
se teremtette meg a megfelelő tech- 
nológiai alapokat. 

Ez meghatározza a cloudszolgál- 
tatások bevezetésére készülő vállalat 
informatikai osztálya előtt álló felada- 
tokat is — fejtette ki Szekrényes Zol- 
tán. — Szükség lesz az IT-környezet 
bizonyos fokú átalakítására olyan mó- 
don, hogy abban rétegek, szolgálta- 
tások jelenjenek meg, és azt is meg 
kell határozni, hogy ezek a szolgálta- 


tások miként épülnek egymásra, mű- 
ködésüket hogyan lehet mérni. Ez 

az architekturális felépítés, amely az 
II-silókba csoportosított rendsze- 
rekkel ellentétben lehetővé teszi az 
erőforrások rugalmas, igény szerin- 

ti hozzárendelését, ma még kialakí- 
tásra vár a vállalatok többségénél. Az 
infrastruktúra-réteget illetően ez je- 
lenti a szabványos hardverplatformok 
terjedését, a virtualizációt nemcsak 

a szerverek, hanem az adattárolók és 
a hálózat szintjén is, illetve a virtuális 
környezet megfelelő felügyeletének 
és biztonságának kialakítását. Ezzel 
párhuzamosan az üzleti oldal bevo- 
násával definiálhatók a használni kí- 
vánt II-szolgáltatások és szolgáltatá- 
si szintek, valamint az ezekért fizeten- 


dő díjak, a szolgáltatásokat használó 
szervezeti egységekre eső költségek, 
illetve nem elhanyagolható feladat 

a megfelelő szolgáltatási szerződések 
kialakítása sem. Mindez előfeltétele 
annak, hogy a vállalat a későbbiekben 
valóban szabadon és jól választhasson 
külső vagy belső szolgáltatót, nyilvá- 
nos felhőben elérhető szolgáltatást, 
és ne csak újabb szigetszerű felhőket 
hozzon létre TI-környezetében. 


ÉRTÉKTEREMTŐ INFORMATIKA 

Marek Swierad, a VMware regionális 
igazgatója is azt emelte ki, hogy a szá- 
mítási felhő használata mellett döntő 
vállalat egyúttal a működés új modell- 
je mellett teszi le a voksát, amelyben 
az IT szolgáltatásként jelenik meg. Ez 
azt jelenti, hogy a cloud computing 
bevezetésével valójában az II hasz- 
nálatának módját optimalizálja, szem- 


ben azokkal a korábbi törekvésekkel, 
amelyek önmagában az II" optimali- 
zálására összpontosultak. 

- A számítási felhő alkalmazása 
amellett, hogy a vállalatot hozzásegíti 
a beruházási és a működési költségek 
csökkentéséhez, a szervezet egészé- 
nek versenyképességét üzleti szem- 
pontból is javítja, mivel a felhőben az 
új IT-szolgáltatások sokkal gyorsab- 
ban és gördülékenyebben vezethe- 
tők be — mutatott rá Marek Swierad. 
-— Ez rendkívül fontos körülmény, 
mivel az II ma már nem engedheti 
meg magának, hogy pusztán költség- 
helyként működjön a vállalaton belül, 
hanem az üzlet kiszolgáló központjá- 
vá kell előlépnie. Az II szerepe nap- 
jainkra olyan fontossá és meghatáro- 
zóvá vált, hogy azt 
a vállalati straté- 
gia kulcselemeként 
szükséges kezelni. 

Mindez nemcsak 
a működésre, ha- 
nem az I1-igazgató 
és az általa vezetett 
T1-osztály felada- 
taira is kihat. A ta- 
pasztalatok azt mu- 
tatják, hogy a ha- 
gyományos műkö- 
dési modell keretei 
között a vállalati informatikusok túl 
sok időt (idejük akár 70 százalékát 
is) a rendszerek működésére fordít- 
ják, így kevés erőforrás marad az ér- 
téket hozzáadó feladatokra. A számí- 
tási felhő alkalmazása felszabadítja az 
üzemeltetés által korábban lekötött 
erőforrások jelentős részét, így az IT 
jobban összpontosíthat az üzletnek 
adott érték növelésére, az alkalma- 
zásokra, és sokkal közelebb kerülhet 
a végfelhasználókhoz is, így alapo- 
sabban feltérképezheti és mélyebben 
megértheti a rendszereket használó 
üzleti oldal igényeit. 


A VÁLASZTÁS SZABADSÁGA 

— Miközben a számítási felhő haszná- 
latával az IT közelebb kerül az üzleti 
oldalhoz, a cloud computing biz- 
tonságosságával kapcsolatban fel- 
merülő aggályokat sem szabad szem 


elől téveszteni — hívta fel a figyelmet 
a regionális igazgató. — A VMware 
partnereivel együtt éppen ezért 
virtualizációs megoldásához olyan ki- 
egészítő termékeket fejleszt és olyan 
biztonsági intézkedéseket foganato- 
sít, amelyek meggyőző választ adnak 
ezekre a kérdésekre. Ezt jól példázza 
vShield biztonsági termékeink család- 
ja, amelyet pár hónapja jelentettünk 
be kifejezetten virtualizált és felhő 
környezetekhez. De ha a vállalat úgy 
érzi, hogy még nem kész a nyilvános 
vagy hibrid felhőben elérhető szolgál- 
tatások használatára, akkor természe- 
tesen mindig adott a lehetőség, hogy 
magánfelhő környezetet alakítson ki 
saját adatközpontján belül. 

A vállalatok érthető módon garan- 
ciákat várnak a szolgáltatóktól arra 
nézve, hogy adataik a felhőben is biz- 
tonságban lesznek, és a szolgáltatások 
a kívánt rendelkezésre állás mellett 
mindig elérhetők legyenek. 

- Ez bizalom és megállapodás kér- 
dése is, de a szolgáltatónak minden- 
képp olyan nyílt infrastruktúrát kell 
biztosítania, amely könnyű mig- 
rációt tesz lehetővé — fogalmazott 
Marek Swierad. — Ebben nagy segít- 
séget jelenthet, ha a szállítók, szol- 
gáltatók olyan kiforrott, kategóriá- 
jában legjobbnak számító technoló- 
giát használnak, amilyet a VMware 
kínál. Evek óta világszerte építünk 
magánfelhő környezeteket a válla- 
latok adatközpontjaiban, ügyfeleink 
beruházásai és referenciái is e mel- 
lett szólnak. Ugyanezt tapasztaljuk 
az olyan, nyilvános felhőben elér- 
hető szolgáltatásokat adó piaci sze- 
replők esetében is, mint az Orange, 
a Colt, a Verizon és mások. Ha egy 
vállalat kilép a VMware technológiá- 
jára épülő nyilvános felhőbe, de elé- 
gedetlen a szolgáltatójával, akkor 
biztos lehet abban, hogy bármikor 
könnyen visszatérhet saját magán- 
felhő környezetébe, vagy másik szol- 
gáltatót választhat a nyilvános felhő- 
ben. Az ügyfelek könnyű migráció- 
ját segítő nyílt platform biztosítása 
egy módja annak, hogy fenntartsuk 
a verseny szabadságát a felhőalapú 
szolgáltatások piacán. 47 

Folyamatosan bővíti csapatát az ITSH 


z IT Services Hungary Kft. 
A a "I-Systems International 

magyar leányvállalataként 
az elmúlt években folyamatosan fej- 
lődött. Ma már Magyarország leg- 
nagyobb informatikai cégeként 2300 
főt foglalkoztat ICT-üzemeltetés és 
rendszerintegrációs területen. A vál- 
lalat leginkább az anyavállalatot — 
a Deutsche Telekom AG-t - és a cég- 
csoport nemzetközi ügyfeleit szolgálja 
ki. Ilosvai Pétert, az TT Services Hun- 
gary ügyvezető igazgatóját kérdeztük 
a vállalat terveiről. 


Milyen területeken szolgáltatnak? 

— Vállalatunk egyedülálló módon az 
ICTO-szolgáltatás teljes portfólióját 
nyújtja, leginkább a cégcsoport nem- 
zetközi ügyfeleit szolgálja ki. A 1-Sys- 
tems olyan ügyfeleket tudhat magáé- 
nak, amelyek az uniós gazdaság él- 
vonalába tartoznak, mint például az 
EADS Group, VW Group, BMW, 
Daimler, TUI Iravel, BP, Deutsche 
Post DHL, Philips és Shell. A biztos 


pénzügyi helyzet mellett az elmúlt 
években ICI-szolgáltatóként átfogó 
tapasztalatokra tettünk szert a nemzet- 
közi outsourcing területén, hiszen 

a "1-Systems több mint 25 országban 
van jelen, globális szolgáltatási hálózatot 
és mintegy 75 adatközpontot üzemeltet. 


Miért döntött a T-Systems úgy, hogy 
Magyarországon terjeszkedik? 

— Magyarország az információs és 
kommunikációs technológiák piacán 
az OECD (Gazdasági Együttműkö- 
dési és Fejlesztési Szervezet) tagor- 
szágainak élvonalában van. Ennek két 
oka van: egyrészt a magyarok erő- 
sek a reáltudományokban, másrészt 

a környező országok egyikében sem 
áll rendelkezésre annyi, magas szintű 
nyelvtudással rendelkező szakember, 
mint nálunk. Befektetésünk a tudásról 
szól. Magyarországon találtuk meg 
azt a diplomás, szakképzett, nyelveket 
beszélő munkaerőt, amellyel magas 
színvonalon szolgáltathatunk Európa 
számos országába. 


Idénis folytatódik a növekedés? 

— 2011-ben is várjuk tapasztalt in- 
formatikai szakemberek jelentke- 
zését! Jelenleg több mint száz nyi- 
tott pozíciónk van; kiemelten kere- 
sünk alkalmazásmenedzsment te- 
rületre szakembereket, valamint 
architekteket, projektmenedzsere- 
ket és solution designereket. 


Ilosvai Péter 
ÜGYVEZETŐ IGAZGATÓ, 
IT SERVICES HUNGARY 


Egy multinacionális cégnél a karrier- 
lehetőség szinte alapelvárás. Mi az 

a plusz, amit az IT Services Hungary 
ajánlani tud? 

— A szolgáltató szektorban a minőség, 
a gyorsaság és gyakorlatilag minden 
mérhető paraméter alapja az embe- 
ri tényező. Nincs ez másképp az in- 
formatikai outsourcingban sem. 

A jó munkahelyre szívesen megyünk 
be mindennap, és ezt ügyfeleink is 
megérzik. A rendelkezésre állás vagy 
egy fejlesztés mögött emberi tu- 
dást és hozzáállást találunk. Ezért 
többrétű továbbképzési lehetősé- 
get nyújtunk számukra, hogy a leg- 
magasabb ügyféligényeknek is meg- 
feleljenek — mind a gyorsan fejlődő 
II-területeken, mind a munkánk- 
hoz nélkülözhetetlen haladó szintű 
nyelvtudás terén. 

Mindezeken felül a vállalaton be- 
lüli karrierlehetőségek is támogat- 
ják azt, hogy a 1-Systemsnél 2009- 
ben mindössze négyszázalékos volt 
a fluktuáció. Hi 


Magyarország legnagyobb informatikai szolgáltatója Téged is vár! 


AZ IT Services Hungary Kft. a német T-Systems International leányvállalata. Magyarország legnagyobb és legdinamikusabban fejlődő informatikai szol- 
gáltató központjaként folyamatosan várjuk informatikai szakemberek jelentkezését. Az összes, széles körben alkalmazott szoftver és hardver platform 
üzemeltetésére, SAP rendszer szolgáltatásokra, távoli és helyi szerver üzemeltetésre, valamint hálózatmenedzselés és hálózatfelügyeletre keresünk 


szakembereket. 


A pontos követelményeket az adott álláshirdetésben részletezzük honlapunkon: www.it-services.hu 


Több mint száz nyitott pozíció várja a jelentkezőket! 


Az alábbi kiemelt területekre keresünk szakembereket: 


. Adatbázis adminisztráció 


: Alkalmazás adminisztráció 
(1st és 2nd level support) 


. Alkalmazás menedzsment 
. Hálózat menedzsment 

a IT biztonság 

. Hálózat adminisztráció 


www.it-services.hu 


. . Operation menedzsment 
a Projekt menedzsment 
: Rendszeradminisztráció 


. Service Desk (angol, német, 
holland, francia) 


. Services 8 delivery management 
a Solution designer 


Amit kínálunk 
. versenyképes jövedelem és 
juttatási csomag 


. folyamatos fejlődés az informatika 
és az idegennyelvek területén 


karrierlehetőség 
. fiatal és dinamikus csapat 


a multinacionális környezet: 
részvétel a T-Systems nemzetközi 
projektjeiben 


Jelentkezés módja 


Honlapunkon keresztül: 
www.it-services.hu/jobs 


IT Services (e 


Member at 


T--Systems- " - 


HITACHI 


Ö Hitachi Data Systems 

AVNET HM — égykererom — invigor 


Invigor Informatika Kft 


